Među zaraženima lekar i četiri medicinske sestre iz UKC RS\nU poslednja 24 časa u Republici Srpskoj potvrđeno je 69 novih slučajeva virusa korona, od čega je zaražen i jedan doktor medicine i četiri medicinske sestre sa UKC-a RS, reako je ministar zdravlja Republike Srpske Alen Šeranić.\nU ovom turnusu, dodaje testirano je još 20 zdravstvenih radnika, i njihovi nalazi su negativni, piše Srpskainfo.\n– Testirane su i 44 sobe iz lokalnih karantina, a korona virus je potvrđen kod tri osobe iz karantina u Tesliću, što je potvrda da je formiranje ovih karantina za osobe koje dolaze iz inostranstva dobra mera – naglasio je Šeranić.\nU UKC RS preminula žena iz Banjaluke, potvrđeno prisustvo korona virusa\n– Jedan od razloga je da smo kroz skrining domova za stara lica evidentirali osoblje iz doma iz Dervente koje je bilo asimptomatsko. Verovatno su preneli zarazu na određeni broj korisnika. U ovom turnusu, rađeno je testiranje još 18 osoba koje borave u ovom domu, od čega je pozitivno 12 korisnika i dva radnika – rekao je ministar Šeranić.


Poštovanje Kodeksa novinara važno - JUGPRESS\nSavet za štampu predstavio je danas istraživanje o internom etičkom kodeksu u medijima i podaci pokazuju da 54,2 odsto ispitanika pozitivno odgovara da medij u kojem rade ima kapacitet da sam izradi takav dokument, dok bi 87,5 odsto prihvatilo pomoć za izradu takvog dokumenta.\nPredsednik Upravnog odbora Saveta za štampu i autor istraživanja Stevan Ristić rekao je da u Srbiji ima oko 2.500 registrovanih medija i da se često govori o polarizaciji medija u Srbiji i da se ona odvija na liniji onih koji podržavaju i onih koji kritikuju vlast, a da on smatra da se mediji dele na one koji profesionalno rade svoj posao i za to plaćaju visoku cenu i za one koji radi sopstvene koristi rade neprofesionalno.\nOn je rekao da je upitanik poslat na i-mejl adrese 85 vlasnika i direktora medija i da je odgovorilo 28 medija i to 75 odsto grupe koja je odgovorila čine portali, a odgovorilo je i pet televizija i pet radio stanica, jedna novinska agencija, četiri izdavača periodične štampe, jedan dnevni list i jedan nedeljnik.\nIstraživanje je pokazalo da poslovne odluke u tim organizacijama najčešće donosi direktor – 62,3 odsto i vlasnik u 16,7 odsto, a da je za uređivanje sadržaja u 58,3 odsto medija (ispitanika) odgovoran glavni urednik, a u 25 odsto urednički kolegijum.\nNa pitanje “Da li vaš medij ima izjavu o uredničkoj misiji, set principa ili neki sličan dokument u vezi sa principima uređivačke politike” više od polovine (52,2 odsto) je odgovorilo pozitivno i 76 odsto njih bi prihvatilo pomoć u izradi tog dokumenta, dok 14 odsto ispitanika tu vrstu dokumenata drže javno dostupnim.\nPrema podacima 95,8 odsto ispitanika reklo je da se svakodnevno u svom radu vodi Kodeksom novinara Srbiji, dok svi smatraju da je poštovanje Kodeksa važno, a 81,8 odsto ispitanika iz onlajn medija reklo je da koristi Smernice za primenu Kodeksa novinara Srbije u onlajn okruženju.


Nemci skraćuju radno vreme da izbegnu masovna otpuštanja\nNemačke kompanije iz sektora industrije će u naredna tri meseca skratiti radno vreme kako bi izbegle masovno otpuštanje radnika, jer ekonomsko usporavanje „uzima danak” na tržištu rada, pokazali su rezultati jednog istraživanja.\nBrojne posrnule kompanije su takozvanu šemu „kurcarbajt” (skraćeno radno vreme) koristile tokom recesije 2008. i 2009. godine. U tom periodu su kompanije, usled slabe iskorišćenosti proizvodnih kapaciteta, tražile od vlade da radnicima isplaćuje nadoknade za smanjene plate kako bi sačuvale radna mesta.\n„Ekonomsko usporavanje postepeno ostavlja trag na tržištu rada”, ocenio je Timo Volmeršezer iz instituta Ifo.\n„Nemačka industrija je u recesiji od sredine prošle godine. Skraćeno radno vreme je mogući izbor ako kompanije žele da zadrže svoje kvalifikovane radnike uprkos teškim ekonomskim vremenima”, dodao je on, preneo je Tanjug.


NAJAVLJEN DOČEK NOVE 2022. GODINE U BEOGRADU\nBeograd, 10.11.2021. - Na konferenciji za novinare u Skupštini grada Beograda najavljen je doček Nove 2022. godine ispred Narodne skupštine, kao i izvođači koji će tom prilikom nastupiti. U pitanju su Marija Šerifović, Jelena Karleuša i Sara Jovanović, koje su se i obratile predstavnicima medija zajedno sa zamenikom gradonačelnika Beograda Goranom Vesićem. “Ugovor koji smo upravo potpisali predviđa da sve tri nastupe bez honorara, odnosno besplatno, zbog čega sam im veoma zahvalan”, izjavio je Vesić dodajući da se zahvaljuje i u ime svih Beograđanki i Beograđana. “One su zvezde koje su mogle da nastupe bilo gde, ali su odlučile da ostanu u svom gradu i ulepšaju novogodišnju noć sugrađanima”, dodao je zamenik gradonačelnika. On je naglasio da je u pitanju koncert na otvorenom, na kojem će biti poštovane sve epidemiološke mere koje u tom trenutku budu na snazi.\n“Potrudiću se da moj koncert nimalo ne zaostaje za bilo kojom svetskom muzičkom atrakcijom”, rekla je Jelena Karleuša dodavši da je sigurna da će Beograd 31. decembra poslati u svet fantastičnu sliku novogodišnjeg dočeka.\nMarija Šerifović je rekla da nastup u Beogradu uvek predstavlja čast i zadovoljstvo i da je zadovoljstvom prihvatila taj predlog. “Uvek mi je drago kada mogu nešto da uradim za Beograd i Beograđane. Radujem se što ću deliti scenu sa Jelenom i Sarom i sigurna sam da će svako ko doeđe moći da uživa”, poručila je ejdina naša pobednica “Pesme Evrovizije”. Sara Jovanović je takođe izrazila neizmerno zadovoljstvo zbog činjenice da će za novogodišnju noć nastupiti pred Beograđanima.”Iza nas s dve teške godine i potrudićemo se da nastupom najavimo neko novo poglavlje. Daću sve od sebe da Beograđani uživaju”, rekla je Sara Jo.\nKako je rečeno na konferenciji, koncert ispred Narodne skupštine nije jedino što Grad Beograd sprema za Novu godinu. Uskoro će biti održana još jedna konferencija za novinare na kojoj će biti najavljeni drugi programi “Beogradske zime”, pre svega oni koji će biti namenjeni deci.


Edukativna akcija za racionalnu potrošnju električne energije : Nadlanu.com\nEdukativna akcija za racionalnu potrošnju električne energije\nObjavljeno 6. nov 2014. / 12:28:24\nCilj je podizanje svesti o tome da je korisno štedeti struju u domaćinstvima, jer ovaj segment tržišta ima najveći udeo u ukupnoj potrošnji električne energije u Srbiji. Domaćinstva postaju tako i ozbiljan faktor štednje pred predstojeću zimsku sezonu, koja postavlja mnoge izazove pred elektroenergetski sistem u Srbiji.\nEdukacija o racionalnoj potrošnji električne energije je zamišljena kao interaktivna komunikacija sa građanima, kroz koju uče kako da prepoznaju najveće potrošače struje u svom domaćinstvu. Dodatna edukacija zasniva se na sticanju neophodnih znanja o načinu funkcionisanja pojedinačnih kućnih aparata, kako bi razumeli zašto određene promene u načinu korišćenja kućnih aparata dovode do manje potrošnje struje. Na ovaj način, uz opšte savete o štednji, omogućeno je svakom građaninu da prepozna i koje su to specifične mere štednje koje smatra optimalnim za svoje domaćinstvo, imajući u vidu broj i strukturu električnih aparata, kao i stil života članova domaćinstva.\nPREPOZNAJTE SIMPTOME: Sedam načina kako da pomognete osobi…\nDECA SE UČE OD MALIH NOGU: Jelena Đoković ponosna na…\nInteraktivni koncept edukacije obuhvata promocije u pet gradova (Beograd, Novi Sad, Niš, Kragujevac, Kraljevo) od četvrtka do nedelje u periodu od 14 do 18 časova na prometnim lokacijama. Promotivni tim poziva građane da učestvuju u zanimljivom kvizu koji je koncipiran kao aplikacija na tablet računaru. Kviz na zabavan način informiše građane o ovoj važnoj temi.\nKviz se sastoji od sedam različitih kombinacija najčešće korišćenih kućnih uređaja, a zadatak je da se u datoj kombinaciji pronađe najveći potrošač električne energije među njima. Građani, učesnici promocije, pored edukativne brošure o racionalnoj potrošnji, dobijaju i zanimljiv poklon u skladu sa temom – magnet za frižider sa natpisom „Štedimo struju“.\nTo je trajni podsetnik na mere štednje koje će im doneti korist, jer će primenom mera uštedeti deo svog kućnog budžeta, ali će istovremeno doprineti i stabilnosti celokupnog elektroenergetskog sistema Srbije.\nVeć tokom prve nedelje ova promotivna akcija zainteresovala je građane i zbog neuobičajenog načina na koji im se predstavlja ova tema naišla je na izuzetno pozitivne reakcije. Na ovogodišnjem Sajmu energetike na štandu „Elektroprivrede Srbije“ priliku da pokaže znanje u ovom kvizu imao je i Aleksandar Antić, ministar rudarstva i energetike.


Dulić: Nema automatskog dvojnog državljanstva - Nadlanu.com\nDulić: Nema automatskog dvojnog državljanstva\nObjavljeno 13. jula 2007. / 00:00:00\nPODGORICA, 13. jula 2007. (Beta) - Predsednik Skupštine Srbije Oliver Dulić izjavio je danas u Podgorici da Srbija "neće sa Crnom Gorom razgovarati o tome da automatski prizna dvojno državljanstvo".\n"Srbija neće učiniti ništa što bi moglo da negativno utiče na stabilnost crnogorske države", rekao je Dulić posle sastanka sa predsednikom Skupštine Crne Gore Rankom Krivokapićem, komentarišući ideju o uvođenju dvojnog državljanstva u Srbiji, za šta su zainteresovani i pripadnici srpskog naroda u Crnoj Gori.\nDulić je objasnio da Srbija "nije spremna da svim onima koji se bilo gde u svetu izjasne kao Srbi, automatski prizna srpsko državljanstvo", ali će insistirati na poštovanju nacionalnih prava Srba u drugim zemljama.\nPredsednici parlamenata Crne Gore i Srbije izrazili su "veliko zadovoljstvo" zbog toga što su se zvanično sastali u Podgorici, "baš danas na Dan državnosti Crne Gore". Dulić je, posle razgovora sa svojim crnogorskim kolegom, novinarima rekao da Srbija želi da sa Crnom Gori izgradi "najbolje moguće odnose".


CGES: Veći gubici neće poskupiti struju 11 Feb 2019 - seebiz\n23 Jun 2020 Grčka: Uvode obavezne punjače za električne automobile u javnim i privatnim zgradama\n25 Apr 2019 Dalekovod "Lastva-Čevo" za sigurnije napajanje\n1 Jan 2019 CGES dijeli 16,2 miliona eura dividende\n24 Dec 2018 Uspješno prvo testiranje podmorskog kabla\n5 Nov 2018 CG: Pokradene čelične konstrukcije sa dalekovoda\n7 Avg 2017 CG: Primorju preti nestanak struje!\n3 Jul 2017 CG: Struja gasi KAP\n11 Apr 2017 Crnogorska struja stiže u Italiju do kraja godine\n19 Mar 2017 CGES: Ove godine investicije 40 miliona eura\n1 Jan 2017 CG: Otvorena nova trafostanica u Nikšiću\nGubici na prenosnoj mreži, zbog većeg tranzita struje uslovljenog puštanjem u rad podmorskog kabla, biće uvećani za 50 sa sadašnjih 130 gigavat-sati i neće predstavljati dodatni teret za kupce električne energije, kazali su Dnevnim novinama u Crnogorskom elektroprenosnom sistemu (CGES).\nGubici u prenosnom sistemu, kako su objasnili, odnose se isključivo na tehničke gubitke usljed proticanja struje kroz provodnike i transformatore.\n"Prema važećoj metodologiji troškovi nabavke gubitaka, koji su posljedica tranzita, nadoknađuju se iz ITC mehanizma, tačnije kompenzacijom između operatora prenosnih sistema, a ne iz tarife za prenos koju plaćaju crnogorski korisnici. Nivo tehničkih gubitaka u prenosnoj mreži je na nivou prosjeka u evropskim prenosnim mrežama", naveli su u CGES-u.\nEnergetskim bilansom za ovu godinu planirano je ukupno 180 gigavat-sati gubitaka na prenosnoj mreži, što je značajno više nego prethodne dvije godine.\nUzrok tome je povećan tranzit struje zbog puštanja u rad podmorskog kabla, koje se očekuje tokom ove godine. Gubici na prenosnoj mreži biće najveći u avgustu i decembru, kada će iznositi po 21 gigavat-sat.


Novi šok za selektora BiH: Nakon Džeke, ostali smo bez još jednog napadača - Sportske.ba\nNovi šok za selektora BiH: Nakon Džeke, ostali smo bez još jednog napadača\n6 Novembra, 2020 19:11\nKoronavirus napravio je velike probleme stručnom štabu reprezentacije BiH.\nNakon što je kapiten i najbolji igrač Edin Džeko objavio da je bio pozitivan na testiranju, iz Švicarske dolazi još jedna loša vijest: najbolji strijelac lige i napadač Lausanne Sport, Aldin Turkeš, izvan stroja je zbog pozitivnog testa i nalazi se u samoizolaciji.\nTurkeš (24 godine) je nakon dobrih igara na početku sezone, prvi put dobio poziv u nacionalni tim za predstojeće utakmice sa Iranom, Nizozemskom i Italijom.\nTako je Dušan Bajević ostao sa samo dvojicom napadača, Smailom Prevljakom i Arminom Hodžićem.\nDžeko objavio video iz izolacije, posebnu pažnju privukla kćerkica Una\nOvako je čuveni novinar i bivši igrač Partizana i Dinama pisao o Bajeviću\nNovi slučaj koronavirusa u redovima Napolija\nLaussana upisala gostujući trijumf, Turkeš nastavio sa golgeterskom serijom\nOdlične vijesti za Gojaka\nKorona “pokosila” klub za koji nastupa bh. fudbaler\nKorona partijanje im došlo glave: Policija i škotski velikan žestoko kaznili dvojicu fudbalera


Ružić: Opozicija je jalova, vlast nema razlog za strah\nTanjug 9. decembra 2018. 00:09\nBEOGRAD – Potpredsednik SPS i ministar državne uprave i lokalne samouprave Branko Ružić kaže da vlast nema razloga da se plaši opozicije, jer je, kako ocenjuje, politički i organizaciono jalova.\n„Za svaku demokratski izabranu vlast dragoceno je da postoji konstruktivna i argumentovana opozicija kao korektiv te vlasti. Tu dragocenost Srbija nema imjući u vidu koliko je opozicija dezorjentisana, politički, programski i ideološki suprotstavljena unutar sebe, organizaciono jalova“, rekao je Ružić u intervjuu za Kurir i đoaje da bi bio radosniji da vlast ima političke oponente od kojih bi osećala barem blagu bojazan.\nKada je reč o protestima u Beogradu, na koji je pozvao deo opozicije okupljen u Savezu za Srbiju, Ružić je rekao da su oni imali višednevni „tim bilding u postponoćnom terminu rijaliti programa kako bi se okuražili i podigli tenziju“.\n„Mislim da svi zajedno imaju jednu konstukcionu grešku, prioritet im je politički slom jednog čoveka, predsednika republike, dakle destrukcija im je orijentacija, a kreativnosti i odgovora na sva važna državna i ekonomska pitanja nemaju. Razlog je jasan. Odgovore daje onaj koga žele da sruše, zajedno sa najvišim državnim rukovodstvom“, smatra Ružić.\n„Treća opcija može biti „državni razlog“. Svakako, ukoliko i dođe do izbora, biće to refleksija duboko promišljene i odgovorne političke odluke najvažnijih političkih odlučilaca, pre svega SNS“, naveo je on.\n„Ponašaju se kao dete kome uzmete igračku i prave kardinalno neodgovorne poteze na štetu svih građana u kosovskom društvu, na štetu dijaloga, na štetu ionako krhke stabilnosti i svakako na štetu Srbije“, rekao je Ružić.\n„Dug je put do cilja i važno je da shvatimo da je u pozadini svega nemoć, srdžba i ekstremna želja da poseduju nezavisnost na koju se pozivaju godinama, a za koju sve više shvataju da je ne poseduju. Racionalno bi bilo da shvate da će bez razgovora sa Beogradom najveći gubtnici biti oni“, rekao je Ružić.\nOn je dodao da je „takozvana država Kosovo“ očigledno političko mezimče Zapada ili barem najuticajnijih zemalja Zapada.\n„Međutim, to mezimče navodno više ne želi da posluša ni mentore, jer su ih očigledno razmazili. Smatram da je urgentno prevaspitavanje „deteta koje je stupilo na pogrešan kolosek“ jedini lek i da svakako može uroditi plodom. Metodi prevaspitavanja, barem kad je Vašington u pitanju, svakako su nepresušni i mogu biti vrlo lekoviti i u interesu regionalnog mira“, smatra Ružić.\nNa pitanje da li je izvesno da će ostati na mestu potpredsednika nakon predstojećeg kongresa SPS-a, na kojem će se birati novo rukovodstvo stranke, Ružić je istakao da taj deseti jubilarni kongres SPS predstavlja, pre svega, „jedno veliko i veličanstveno okupljanje socijalista“ oko njihove državotvorne ideje, njihovih programskih opredeljenja, uz kvalitetan osvrt na sadašenje stanje u srpskom društvu i trasiranje budućih koraka.\n„Očekuje nas i izbor Ivice Dacića za predsednika SPS, izbor Glavnog odbora, Statutarne komisije i Nadzornog odbora. Ko će biti potrpedsednici oldučivaće se na nekoj od prvih sednica Glavnog odbora nakon kongresa. Siguran sam da će to biti kvalitetan tim s Dačićem na čelu, ko god u njemu bio“, rekao je Ružić.\n„Suštinski, Dačić je na čelu rukovodstva SPS već 15 godina, a partija je u tom periodu preduzimala veoma izazovne korake i aktivno učestvovala u svim važnim društveno-političkim procesima, od evropskih integracija i otvaranja pregovora, preko briselskog dijaloga i dostojanstvene i diplomatske odbasne Kosmeta, do realizacije važnih infrastukturnij projekata i sprovođenja važnih reformi“, ukazao je Ružić.


Bosch ART 27 + trimer za travu cena, cene Srbija, prodaja Beograd Novi Sad Niš\nBosch ART 27 + trimer za travu cene\nTrimer za travu BOSCH ART 27 +, 06008A5300,... specifikacija\ncena od 10.150,00 do 12.257,00 din | prodavnica (4)\nTrimer za travu BOSCH ART 27 +, 06008A5300\nEPonuda nije internet prodavnica već Vam omogućava da brzo i lako nađete Bosch ART 27 + trimer za travu po najjeftinijoj ceni. Naš cilj je da kupci budu što bolje informisani o ponudi Bosch ART 27 + trimer za travu na tržištu Srbije. Vrlo lako nalazite željeni proizvod za kategoriju Trimeri za travu cene, ne morate da lutate od sajta do sajta za Bosch Trimeri za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch ART 27 + trimer za travu sa PRODAVCEM. EPonuda ne može da garantuje potpunu tačnost specifikacije i slika za Bosch ART 27 + trimer za travu. Pre kupovine, podatke za Bosch ART 27 + trimer za travu proverite na sajtu PROIZVOĐAČA.


Sarajevo /Čović: Rekao sam Izetbegoviću da je njegova odluka neprimjerena / Radio Sarajevo\n14. 11. 2017. u 16:30:00 Fena\n"Nadam se da smo u ovih 15-dana u stanju to pripremiti. Ne vidim ni jednog problema da tri člana Predsjedništva BiH imaju jedinstven stav oko ovog pitanja" kazao je Čović.\nUpitan da prokomentira izjavu Bakira Izetbegovića da će Kosovo biti priznato, Čović je odgovorio:\n"Što se tiče pozicije Kosova, mislim da oko toga imamo jedan jasan stav, ja bi to mogao nazvati faktički našim službenim stavom u BiH da će odnosi prema Kosovu biti onakvi kakve moramo usuglasiti s prijateljima s kojima ćemo imati službenu posjetu 6. i 7. u Beogradu, u Srbiji."\n"Znači, ne dolazi u obzir bilo kakva rasprava o bilo kakvim temama, a da na toj razini to nije usuglašeno. Ne znam šta je kolega Izetbegović kazao o tome, ali sam siguran da će te aktivnosti pratiti, prije svega, zvaničan službeni stav službenog Beograda", kazao je Čović.\nNa novinarsko pitanje u vezi sa spekulacijama koje su se pojavile u medijima da ove godine ne učestvuje u organizaciji proslave Dana državnosti, 25. novembra, Čović je odgovorio da su u zadnje tri godine redovito uredi hrvatskog i bošnjačkog člana Predsjedništva organizirali s jednakom pažnjom 1. mart i 25. novembar.\n"Ovaj put, ja sam u to vrijeme odsutan. Imao sam iskrenu želju da to organiziramo po dosadašnjem modelu, ili prije tog mog odlaska, znači da 19. novembra obilježimo 25. novembar pošto pada u subotu, a u najgorem slučaju da to bude u ponedjeljak. To sam predložio kolegi Izetbegoviću. On je rekao da se s tim ne slaže i on je odradio posao na način da je kao bošnjački član Predsjedništva BiH uputio poziv za obilježavanje Dana državnosti 25. novembra", pojasnio je Čović.\nDodaje kako mu je jutros rekao da je to neprimjereno, "da to nismo trebali tako uraditi, da će biti prvi put u ove tri godine da to radimo na taj način".\n"Žao mi je zbog svih onih koji drže do ovih datuma da smo se pri kraju svog mandata počeli igrati sa datumima. Ja ću uputiti javnu čestitku svim žiteljima Federacije BiH, odnosno BiH kada je taj datum u pitanju", kazao je Čović.\nGovoreći o odnosima unutar parlamentarne većine u Federaciji BiH kazao je da je "jasno da mi više ne možemo donijeti zajednički ni jednu bitniju odluku kada je u pitanju nivo Federacije BiH".\nNajavio je da će sutra u Mostaru imati radni ručak s predsjednikom SBB BiH Fahrudinom Radončićem "na sve teme, prije svega jednog korektnog odnosa kojeg gradimo, a i na realnost funkcioniranja vlasti".\nTagovi: Dragan Čović Bakir Izetbegović Kosovo Fahrudin Radončić 25. novembar\nMaksimir / Dragan Čović sa šalom Zrinjskog bodri Hrvatsku protiv Grčke\nPosjeta / Predsjedavajući Čović susreo se s predsjednicom Estonije\nZagreb / Plenković i Čović: Za HDZ važno da izborni sistem u BiH bude pravičan


Vesti online / Sport / Fudbal / Boateng potpisao za Šalke!\nVratio se u Nemačku: Kevin Princ Boateng\nBoateng je na promociji rekao da je srećan što se vratio u zemlju gde je rođen.\n"Presrećan sam što sam se vratio kući u Nemačku, što ću ponovo nastupati u najjačoj ligi na svetu", kazao je Boateng.\nBoateng, koji je rođen u Nemačkoj, je pred Svetsko prvenstvo u Južnoj Africi odlučio da igra za Ganu, državu odakle mu je otac. Ovaj 26-godišnji igrač sredine terena u sredu je u revanš utakmici baraža za Ligu šampiona protiv PSV-a postigao dva gola za Milan u pobedi italijanske ekipe od 3:0.\nOn će uprkos nastupima za Milan u kvalifikacijama za LŠ, moći da nastupa za Šalke u grupnoj fazi najjačeg evropskog kupa. Generalni direktor Šalkea Horst Held rekao je da je bilo lako dovesti Boatenga u Šalke, kao i da je ceo proces oko transfera ovog igrača veoma brzo završen.\n"Dogovor sa Milanom oko njegovog prelaska je bio veoma brz. Pregovori su započeti juče ujutro i evo već danas su završeni. Ceo proces je bio poput munje. Boateng je igrač izuzetnog kvaliteta i jedan od lidera u ovom sportu", kazao je Held.\nTrener Šalkea Jens Keler ocenio je da će Boateng značajno doprineti kvalitetu njegove ekipe svojim "velikim međunarodnim iskustvom". Boateng je tokom četiri sezone u Milanu odigrao 100 utakmica i postigao 17 golova. U karijeri je još nastupao za Hertu, Totenhem, Borusiju iz Dortmunda i Portsmut. Zabeležio je i devet nastupa za Ganu, a jednom se i upisao u listu strelaca.\nFUDBAL Boateng novi fudbaler Las Palmasa\nFUDBAL Martovsko krunisanje šampiona: Bajern slavi 24. titulu!


Predsjednica Republike Srpske, Željka Cvijanović izjavila je da je nezamisliv današnji skandal koji je izazvao gradonačelnik Banjaluke Draško Stanivuković kada je na sastanak sa rukovodstvima Republike Srpske i Srbije ušao sa “bubicom”,…\nE.H Apr 22, 2021\nPredsjednica RS Željka Cvijanović upitala je ”da li ima bilo šta, osim uporne prijetnje ratom, što SDA može uraditi sama, a da ne priziva visokog predstavnika, Vijeće za implementaciju mira i međunarodnu zajednicu”. “Nakon što su svih ovih…\nKako je Željka postala Miletova ikebana\nDK Mar 28, 2021\nOd kada je postao član Predsjedništva BiH Milorad Dodik je svojim postupcima potpuno marginalizirao poziciju Predsjednika RS. Uzurpirajući skoro sve protokolarne pozicije koje su do sada bile rezervisane za predsjednika manjeg entiteta…\nCvijanović istaknula kako su uspješno odbijeni napadi na RS\nE.H Mar 15, 2021\nPredsjednica Republike Srpske Željka Cvijanović je rekla kako je politička i ekonomska situacija stabilna. Izjavila je kako su političke institucije funkcioniraju bez problema te da ekonomija trpi štetu zbog pandemije koronavirusa.…\nNajnovija apelacija delegata SDA u Vijeću naroda Republike Srpske kojom od Ustavnog suda BiH traže da neustavnim proglasi Zakon o šumama Republike Srpske još je jedan u nizu upornih udara na RS i njenu imovinu, ocijenila je predsjednica…\nCvijanović odgovorila Milanoviću: “Neka iz jednadžbe izuzme naš entitet. Ovo je napad na suverenitet…\nPredsjednica Republike Srpske Željka Cvijanović nije mogla ne reagovati na izjave Zorana Milanovića vezano za Bosnu i Hercegovinu i način na kojim se naša država bori s pandemijom. Podsjetimo, Zoran Milanović je tokom posjeta u Istri…\nCvijanović: Ugodno znati da imate Srbiju na koju možete da se oslonite\nPredsjednica Republike Srpske Željka Cvijanović rekla je večeras da je izuzetno važna saradnja Srpske i Srbije i da je to možda najprirodnija veza u političkom, ekonomskom i uopšte društvenom smislu, te da je ugodno znati da je uvijek…\nPredsjednica RS Željka Cvijanović ocijenila je u intervjuu Srni da je politička situacija u BiH komplikovana u kontinuitetu i destimulativna za rad na onome što bi trebalo da su prioriteti. Komentirajući najave da bi umjesto Valentina Inzka…\nNišta od proslave 9. januara: Željka Cvijanović osula paljbu po Inzku i Bošnjacima\nE.H Jan 6, 2021\n“I ove godine ćemo obilježiti Dan Republike, ali u skladu s epidemiološkim mjerama. Protokol je pretrpio određene izmjene tako da ćemo imati svečanu akademiju bez publike, ali u direktnom TV prenosu, dok je svečani defile kalendarski…\nŽeljka Cvijanović: Nama ne treba ni ovaj stari ni neki novi visoki predstavnik\nPredsjednica Republike Srpske Željka Cvijanović izjavila je Srni da je, što se tiče visokih predstavnika, stav Republike Srpske jasan – nama ne treba ni ovaj stari ni neki novi visoki predstavnik. Na pitanje da prokomentariše najavu da…


U anketi HackerRanka, koju prenosi ZDNet, ispitano je oko 116.000 programera iz 162 zemlje kako bi se otkrili ovogodišnji trendovi u vezi sa obrazovanjem, mogućnostima za pronalaženje posla, sticanjem veština i platama.\nIako Go nije na listi Top 10 najpoznatijih programskih jezika, prema rezultatima je najbolje rangiran među jezicima koje bi programeri najrađe uzeli da nauče. Oko 36 odsto programera gleda na Go kao sledeći jezik koji bi naučili, a 28 odsto za taj cilj navodi Python.\nProgramski jezik C, koji je 1970-ih godina kreirao Denis Riči u Bell Labs-u, protekle godine doživeo je porast popularnosti među programerima u najnovijem Tiobe-ovom indeksu gde je označen kao drugi najpopularniji jezik, iza Jave, ali ispred Python-a.\nU svom Istraživanju HackerRank je otkrio da 40% anketiranih programeri iz Generacije Z koristi C za učenje programiranja koristi skoro 40 odsto milenijalaca, čineći ga daleko najpopularnijim jezikom među ovim generacijama, za razliku od bumersa koji su počinjali da uče programiranje uglavnom na BASIC-u.\nObrazovanje, tržište rada i plate\nCEO Apple-a Tim Kuk nedavno je izjavio da veštine potrebne za kodiranje mogle da se dostignu podučavanjem dece u ranijoj fazi srednje škole. Takođe mnoge kompanije poput Google-a, IBM-a, Home Depot-a i Bank of America zapošljavaju kadrove koji nisu fakultetski obrazovani, pa nije retka diskusija među stručnjacima da li programer treba ili ne treba da ima diplomu.\nMeđutim, rezultati ovog istraživanja pokazuju da većina programera angažovanih u velikim kompanijama ima diplomu, dok je najveći procenat zapošljavanja programera bez diplome u malim preduzećima koja zapošljavaju do 50 radnika. 32 odsto programera u malim preduzećima nema diplomu, dok je njihov procenat u velikim kompanijama ispod 10 procenata.\nKada je u pitanju tržišna potražnja, najviše interesovanja je bilo za full stack programerima, dok su druga i treća pozicija pripali back-end i data science programerima.\nIako programeri često traže jezike koji im pomažu da se lakše zaposle, HackerRank je otkrio da 20 odsto menadžera u Americi zapravo ne zanima koji jezik programer zna prilikom regrutovanja novih kadrova.\nHackerRank je takođe zavirio i u povezanost jezika sa najvišom platom, ali nije precizirano da li ove informacije mogu da pomognu programerima da od poslodavaca zatraže povećanje plate. Istraživanje je pokazalo da jezici povezani sa najvišim prosečnim platama su Perl, a slede ga Scala, Go, Rubi i Objective-C.\nZemlja u kojoj programeri imaju najviše plate su SAD, gde programeri u proseku zarađuju 109.000 dolara godišnje. U SAD-u se najveće plate isplaćuju u San Francisku, Sijetlu i Los Anđelesu, a u prvih pet najplaćenijih tržišta iza Sjedinjenih Država su Australija, Kanada, Holandija, Velika Britanija i Nemačka.


ZEOS eko-sistem: Otrovne hemikalije u igračkama i u BiH - Akta.ba\n12.03.2019. 13:17 / Izvor: Akta.ba\n"Naše istraživanje je pokazalo da su hemikalije za zaštitu od plamena koje se nazivaju PBDE i HBCD prisutne u većini analiziranih uzoraka. To je zabrinjavajuće jer ove dvije hemikalije su među 28 najopasnijih hemikalija na planeti", izjavila je Jitka Strakova, vodeći autor studije i istraživač specijalizovan za POPs.\n"Niko ne bi svjesno dao djeci otrovni otpad s kojim bi se igrali", rekao je Dženon Džensen, koautor studije i izvršni direktor Health and Environment Alliance (HEAL).\n"Specifične koncentracije određuju koji se otpad smatra POPs otpadom i ne može se reciklirati ili izvoziti u druge zemlje za recikliranje. Na kraju, to je broj koji određuje je li vaše dijete u opasnosti. Otrovni plastični materijali s bromiranim usporivačima plamena iznad 50 ppm bi se trebali smatrati POPs otpadom", izjavio je Jindrih Petrlik izvršni direktor Arnike.\nZEOS eko-sistem poziva sve građane da svoj električni i elektronski otpad besplatno odlažu u kontejnere na obezbijeđenim lokacijama koje možete pogledati ovdje: http://zeos.ba/pages/11/lokacije.\nSva pravna lica koja posjeduju određenu veću količinu električnog ili elektronskog otpada (e-otpada, starih aparata) mogu kontaktirati putem telefona 033 628 606, e-maila info@zeos.ba ili jednostavno popuniti nalog za preuzimanje e-otpada ovdje: http://zeos.ba/pages/5/zakonska-regulativa


FEST od 2. do 11. aprila sa više od 70 premijera\nTanjug 19. februara 2021. 10:35\nBEOGRAD – Međunarodni filmski festival – FEST, održaće se 49. put od 2. do 11. aprila, kada će biti prikazano više od 70 premijernih filmova, u organizaciji Centra beogradskih festivala (CEBEF), saopšteno je iz direkcije FEST-a.\nDirektor CEBEF-a Damir Handanović je izjavio da je CEBEF uprkos teškim trenucima sa kojima se ceo svet suočio, ostao istrajan u nameri da svojoj vernoj publici prikaže najnovija ostvarenja savremene kinematografije na 49. FEST-u.\n„S posebnom pažnjom selektovan, ovogodišnji festivalski program predstaviće više od 70 premijernih filmova najnovije svetske kinematografije u sedam programskih celina, koje će publika moći da pogleda u bioskopskim salama Centra Sava, Kombank dvorane, Doma omladine Beograda i Cineplexx-a”, naglasio je Handanović.\n“Posebno nam je značajno što će sledeća godina biti u znaku 50. FEST-a, a u susret jubileju, ove godine FEST-ova publika imaće prilike da na velikom platnu Sava Centra pogleda kultne filmove koji su obeležili prethodne edicije festivala u okviru programa FEST-ovih 50“, zaključio je prvi čovek CEBEF-a.\nNa svečanom zatvaranju FEST-a, 11. aprila, u udarnom terminu u Sava Centru, premijerno u Srbiji biće prikazana nova, premontirana verzija kultnog filma „Kum 3” Frensisa Forda Kopole, u kome igraju Al Paćino i Endi Garsija, nastala povodom 30-godišnjice od prvog prikazivanja tog ostvarenja.\nZa potrebe nove verzije, Kopola je napravio nov početak i kraj filma, i u novom ruhu “spakovao” određene scene, kadrove i muziku.\nKako navode iz direkcije, organizacionom timu festivala je prioritet zdravlje i bezbednost publike, gostiju i festivalskog tima.


Podaci se odnose na drugi kvartal prošle godine, koji pokazuju i da je u odnosu na isti period prošle godine broj korisnika mobilne telefonije u BiH manji za 0,5 odsto.\nInače, po Popisu stanovništva BiH iz 2013. godine ima oko 3,5 miliona ljudi što pokazuje da je broj korisnika mobilne telefonije manji za oko 200.000 u odnosu na ukupan broj stanovnika, piše Srpskainfo.\nJedan od razloga manjeg broja korisnika mobilne telefonije u BiH sigurno je i u tome što već neko vreme ljudi odlaze u inostranstvo zbog čega ovde "gase" brojeve.\nPo statističkim podacima, ukupni odlazeći saobraćaj u drugom kvartalu prošle godine bio je manji za 4,1 odsto u odnosu na isti period godinu pre, dok je broj poslatih SMS poruka manji za čak 17,7 odsto, a za 23,4 odsto je manje poslato MMS poruka. Ovo pokazuje i da građani sve više koriste besplatne aplikacije za telefoniranje i slanje poruka.


U Bečeju novi pogon KWS-a, posao za 250 radnika – AGRO VESTI by agronews.rs\nU Bečeju novi pogon KWS-a, posao za 250 radnika\nHome agro danas U Bečeju novi pogon KWS-a, posao za 250 radnika\nNov 28, 2014 | agro danas, Agrobiznis, Aktuelno, Investicije, Kompanije, Poljoprivreda, Srbija, Teme, Tržište, Usevi, Vesti\t|\nNemačka kompanija KWS otvorila je danas u Bečeju centar za doradu semena i kukuruza u koji je uloženo 30 miliona evra, a premijer Srbije Aleksandar Vučić poručio je da je to početak velikog oporavka i simbol nove snage te opštine, koja je nekada bila jedna od najznačajnijih poljoprivrednih industrijskih cenatra u bivšoj Jugoslaviji.\nVučić je nakon svečanog presecanja vrpce rekao da je ovo jedna od najvećih nemačkih investicija koja je završena bez subvencija vlade, ali uz njenu podršku i da je značajna i za Bečej, Vojvodinu i celu zemlju.\nPrema njegovim rečima, 85 odsto proizvedene robe izvoziće se u zemlje EU, najviše Mađarsku i Hrvatsku, Rusiju i druge zemlje nekadašnjeg istočnog bloka, dok će 15 odsto biti namenjeno za domaću upotrebu.\nPremijer je kazao da će u ovom pogonu u sezoni koja traje osam meseci biti angažovano 250 radnika, a da je stalno zaposlenih 150.\nOn je istakao da je oprema u ovom pogonu najmodernija u Evropi i da ni u Nemačkoj ni Francuskoj ne postoji takva tehnologija.\n“Nadamo se da će KWS nastaviti da investira, a imaće i podršku i pomoć Vlade i lokalne samouprave”, rekao je Vučić istakavši da je uveren da će Srbija više i snažnije moći da izađe u susret investitorima, a da i od KWS očekuje da budu uspešni kao što su uspešni svuda u svetu.\n“Ovo je važan dan za Bečej koji je nekad bio jedna od najznačajnijih poljoprivrednih industrijskih centara u bivškoj Jugoslaviji i ovo je početak velikog oporavka Bečeja. U prethodnim decenijama uspeli smo od nekadašnjeg snažnog PIK-a i drugih preduzeća mnogo toga da uništimo, a otvaranje KWS je simbol nove snage Bečeja”, rekao je Vučić.\nKompleks ove fabrike koja se prostire na 15,5 hektara u industrijskoj zoni Bečeja poseduje najmoderniju opremu i tehnologiju i kapacitet mu je 10.000 tona semena kukuruza.\nDirektor KWS Srbija Suad Kumbarić rekao je na svečanosti povodom otvaranja tog centra da ta kompanija u Srbiji posluje 11 godina i beleži uspehe na tržištu i ima dobru saradnju sa poljoprivrednim proizvođačima i poslovnim partnerima.\nOn je istakao da KWS na tržište Srbije uvodi nove tehnologije, hibride i standarde i već ima prepoznatljiv imidž.\nSeme proizvedeno u Srbiji kompanija izvozi na tržište Rusije, Ukrajine, zemlje regiona i Evropske unije i ima nameru da postane regionalni lider u toj oblasti, naglasio je Kumbarić.\nKWS ima jedan od najvećih selekcionih centara u svetu i pokrenuće selekcioni program i u Srbiji, kako bi poljoprivrednicima ponudio vrhunske hibride za različite namene prilagođene ovom podneblju.\nKumbarić je ukazao da je na evropskom tržištu čak 2,6 miliona hektara zasejano upravo hibridima kukuruza ovog proizvođača što je dvostruko više nego pre deset godina.\nGradonačelnik Bečeja Vuk Radojević rekao je da je ova investicija važna jer će zaposliti 250 ljudi s obzirom da je nezaposlenost najveći problem u tom gradu.\nOn je rekao da trenutno ima 7,5 hiljada zaposlenih što je 5,5 hiljada manje nego devedesetih, a čak pet hiljada radnika je nezaposleno.\nRadojević je istakao da će fokus u narednom periodu biti dovođenje novih inestitora, davanje podsticaja malim i srednjim preduzećima i očuvanje postojećih radnih mesta.\nGradonačelnik Bečeja je istakao da je iz tog razloga ključno da se sačuvaju radna mesta u PIK Bečeju koje ima više od hiljadu zaposlenih i ocenio da poljoprivredni gignti nemački KWS i Pik Bečej imaju dobru perspektivu za unapređenje dosadašnje saradnje.\nDirektor proizvodnje KWS-a Hagen Dunbostel rekao je da je ova investicija značajna i za region, a da je KWS u Srbiji pronašao najbolje mesto za poslovanje i proizvodnju semena, ne samo zbog dobrog poslovnog okruženja već i kvalitetnih radnika i dobre saradnje sa Vladom i lokalnom samoupravom.\nTags: aleksandar vučićbečejdoradni centarinvesticijekws srbijasuad kumbarić


Đukanović: Dodik je pomogao obnovu nezavisnosti Crne Gore - Istok\n“Želim da Vam potvrdim da je gospodin Dodik zaista bio vrlo konstruktivan u onoj fazi u kojoj je Crna Gora pokušavala da ostvari svoje demokratsko pravo da u procesu disolucije bivše Jugoslavije testira raspoloženje svojih ljudi, da i ona poput, do tada već četiri bivše jugoslovenske republike, u ovom slučaju ne uspostavi, nego obnovi svoju nezavisnost”, kazao je crnogorski predsjednik Milo Đukanović.\n“Vjerujem da ste saglasni da smo imali dobru procjenu-da je nezavisna Crna Gora zaista predstavnik jednog novog kvaliteta regionalne stabilnosti u odnosu na neko prethodno vrijeme”, kazao je Đukanović.\n“Kada govorimo o nezavisnosti dijelova nekadašnjih konstituenata ex Jugoslavije ja bih rekao da je to jedan drugi kvalitet i jedna druga tema. Znamo svi da je ideja oko nacionalne podjele BiH bila prisutna i 90-tih godina i da je to jedna od ideja koja je dovela do krvavog rata”, kazao je Đukanović.\nNEWER POSTRepublika Srpska ponovo ide u posao sa radarima. Ovaj put novcem iz budžeta\nOLDER POSTSrpska pristala na prenos nadležnosti za gas na nivo BiH


Tači: Vrijeme za historijski sporazuma Kosova i Srbije\nHasim Tači, predsjednik Kosova\nPredsjednik Kosova Hašim Tači rekao je da će u nedjelju 24. juna biti održan prvi sastanak finalne faze dijaloga između Kosova i Srbije.\nOn je kazao da je došlo vrijeme da se postigne historijski sporazum koji će omogućiti potpunu normalizaciju odnosa između Srbije i Kosova i njihovih naroda.\nTači je rekao na konferenciji za novinare da je postizanje sveobuhvatnog sporazuma sa Srbijom neophodno za ispunjenje kosovskog cilja, a to je kako je kazao da Kosovo postane članica Ujedinjenih nacija. Time bi se po njegovim riječima ubrzao i proces integracije Kosova u Evropsku uniju i NATO.\n„Naš cilj u zaključnoj fazi ovog dijaloga jeste i postizanje pravno obavezujućeg sporazuma između Kosova i Srbije, koji će omogućiti potpunu normalizaciju odnosa između dvije države. Ubijeđen sam da je došlo vrijeme, nakon razgovora, koji na jedan ili drugi način, traju sada već dvadeset godina, da se potpiše historijski sporazum između Kosova i Srbije, kojim će se okončati tragična epoha, duža od jednog vijeka, u odnosima između dvije države i dva naroda'”, rekao je Tači.\nTači očekuje da će razgovori u Briselu biti teški, ali je istakao da Kosovo nema čega da se plaši kad je u pitanju epilog tog dijaloga.\n„Kao kosovsko društvo i politika, imali smo hrabrost, znanje, dobru organizaciju, međusobnu saglasnost, kako na Konferenciji u Rambujeu, tako i u Bečkom procesu, da putem pregovora i pravične borbe dođemo do oslobođenja Kosova, a zatim da omogućimo i proglašenje nezavisnosti, odnosno stvaranje države Kosovo”, kazao je Tači.\nTači je kazao da će Kosovo u finalnoj fazi dijaloga imati snažnu podršku SAD-a, koje su kako je kazao izuzetno zainteresovane, više nego ikada prije, da se postigne sporazum o normalizaciji, kao neophodan uslov za učlanjenje Kosova i Srbije u EU. On je istakao i da je neophodno osnivanje sveobuhvatne delegacije Kosova, koju bi činili predstavnici političkih partija, civilnog društva, medija i stručnjaka iz određenih oblasti koji bi zajedno radili na postizanju sporazuma.\n„Mislim da će tako nešto proces učiniti mnogo transparentnijim, kredibilnijim i na samom kraju prihvatljivim i sprovodljivim, u slučaju postizanja konačnog sporazuma. Spreman sam da tretiram sve ideje i prijedloge koje će nam zajedno predstaviti, politika i društvo, kako bismo se kako treba suočili sa izazovom koji nas od sada nadalje očekuje“, rekao je predsjednik Kosova.\nGovoreći o sve češćim tvrdnjama pojedinih medija da Albanci planiraju da zauzmu sjever Kosova, Tači je kazao da Kosovo nema tu šta da uzima jer sjever pripada Kosovu. On je rekao da je Zajednica srpskih opština završena stvar jer na izradi statuta već rade stručnjaci i poručio i da će Kosovo ispuniti sve obaveze koje je preuzelo potpisivanjem Briselskog sporazuma.


Naučnici s Oksforda otkrili kako bi mogli da izgledaju VANZEMALJCI\n"Blic" je bio u tunelu iz čuvenog filma "LEPA SELA LEPO GORE": Evo šta smo tamo snimili Video\nOvo je BOLNO GLEDATI: Bodibilder, špaga, stoilice i tegovi od 100 kilograma! Video\nKao u Hičkokovom HOROR FILMU: Kako se potpuno plavo nebo ODJEDNOM ZACRNELO, ali ne od oblaka Video\nZgodna devojka se skinula i počela da PERE AUTOMOBIL, i to na način kakav NIKAD NISTE VIDELI Video\n24sata.hr | 11. 11. 2017 - 07:07h\nVanzemaljci su u istoriji kinematografije najčešće prikazivani kao 'mali zeleni', 'mali sivi' ili kao stvorenja nalik ljudima.\nI dok je razlog za to bio praktičan (takve maske su bile jeftinije), naučnici s Oksforda kažu da bi takav prikaz vanzemaljaca mogao da bude prilično tačan.\nIstraživači navode da bi prirodna selekcija mogla da bude zastupljena i kod vanzemaljskih oblika života, odnosno da na snazi važi zakon opstanka najsposobnijih. Primenom teorije evolucije, odlučili su da prognoziraju razvoj života nezavisno od onog na Zemlji.\nKako navodi Sam Levin sa Oksfordove katedre za zoologiju, to je koristan pristup jer teorijska predviđanja mogu da se primeniti na vanzemaljske oblike života koji su zasnovani na silicijumu, nemaju DNK ili možda udišu azot.\nNaučnici ističu da bi i u svemiru oblici života mogli da postanu složeniji, kao što je bio slučaj i kod nas. Život na Zemlji postao je napredniji kao posledica ekstremnih promena, a jedna od takvih bila je razvoj višećelijskih oblika života pre 600 miliona godina.\n- Pod uslovom da su vanzemaljci pretrpeli takve velike promene, u okviru kojih se razvila kompelksnost, može se reći da postoji i stepen predvidljivosti u evoluciji koji bi uzrokovao da izgledaju kao mi - navodi Levin.\n"Sada verovatno imate posla sa vanzemaljcima": Nakon pola veka otvorena KOMUNISTIČKA VREMENSKA KAPSULA\nPRODAJE RANČ ZBOG VANZEMALJACA: "Ne mogu više da se borim sa njima. Golim rukama sam UBIO 19" (VIDEO)\nProfesor dodaje da će, kao i kod nas, na svakom nivou razvoja organizma postojati mehanizmi koji će eliminisati konflikte i održavati saradnju kako bi organizam funkcionirao. Isto tako, naglašava da još ne može sa sigurnošću da se kaže da li će ti vanzemaljci hodati na dve noge i imati velike zelene oči.\nBez obzira na sve, još nismo otkrili život na drugoj planeti. Ali, kako navodi Levin, samo u našoj galaksiji moglo bi da postoji stotine hiljada planeta na kojima je život moguć. Teorija naučnog tima samo je mali korak ka otkrivanju prave prirode vanzemaljaca.\nPRETNJA IZ SVEMIRA Snimak koji uteruje strah: Ovako bi izgledalo kada bi Zemlju udario ASTEROID\nOD ODUŠEVLJENJA DO STRAHA Studija otkrila kako…\nLjudi bi pozitivno ragovali na vest da je otkriven vanzemaljski život, ali ne bi bili srećni da se vanzemaljski svemirski brodovi pojave nad Zemljom.\nNaučnici sa Oksforda upozoravaju: Čak 27…\nPored spermatozoida, sperma sadrži i sekret, hormone i mirisne supstance, ali u njoj može da se nađe čak 27 različitih tipova virusa, znatno više nego što se…\nNaučnici otkrili kako koji alkohol utiče:…\nIstraživanje zasnovano na najvećoj globalnoj anketi o konzumiranju alkohola Global Drug Survey (GDS) posvećeno je uticaju različitih alkoholnih pića na…\n"Posle čaše alkohola bolje govorimo strane…\nPoznato je da se ljudima razveže jezik kada malo popiju, a tim naučnika iz Holandije i Velike Britanije otkrili su da manja količina alkohola poboljšava znanje…\nLJUDI SU VANZEMALJCI? Novo otkriće ukazuje da…\nŽivot na Zemlji možda je započeo u svemiru, ukazuje nova studija objavljena u "Žurnal of Kemikal Fiziks".\nŠOKANTNA PRIČA JAPANSKE OLIMPIJKE Sport, poslovna pratnja, PORNO-IDUSTRIJA, pa ponovo sport\n"VRATA PAKLA" Sve što se približi ovom hramu UMIRE, po legendi krivac je ANTIČKI BOG, ali nauka IMA OBJAŠNJENJE\nOvom atraktivnom paru plaćaju da imaju SEKS u hotelima i za to postoji objašnjnje i nema veze s PORNOGRAFIJOM (FOTO)\nPovezane teme: Vanzemaljci , Izgled , Studija , Oksford\nProšla je krizu u vezi i suđenja sa bankom, Goga Sekulić U DRUGOM STANJU?!\nNakon kratkotrajne krize na emotivnom planu, kao i dugoročne krize na polju finansija, čini se da ipak stižu vedriji… »\nSvima oči stale: Maja Nikolić ZAPANJILA NAJDUBLJIM DEKOLTEOM NA BEOVIZIJI, a tek ostatak stajlinga! 2\nPodignuta KRIVIČNA PRIJAVA protiv Ace Lukasa: Evo šta tačno u njoj piše! 1\nSloba se PREMIŠLJA OKO VEČERAŠNJEG IZLASKA IZ RIJALITIJA, a Kija se NE ODVAJA OD NJEGA!Video 3\n22:34 ONI SU "ZVEZDE BEOGRADA" U Starom Dvoru danas uručena priznanja Kancelarije za mlade


Borba za prvo mesto u domaćem agrobiznisu - PKS-RPK Novi Sad\nMiodrag Kostić pak u svom posedu ima 30.000 hektara zemlje. Poljoprivredno zemljište MK grupa ima na teritoriji opština Požega, Vršac, Kula, Bački Brestovac, Inđija i tako dalje. Ta kompanija raspolaže sa 9.000 hektara zemljišta koje navodnjava, a Kostić je zakupac oko 30 hiljada hektara zemljišta u Ukrajini.\nMeđu stranim kompanijama najviše zemljišta u Srbiji poseduje irska kompanija Baltik properti investment limited sa 13.000 hektara zemljišta, Mađarska kompanija CBA vlasnik oko 2.650 hektara zemlje a Žito grupa Marka Pipunića iz Osijeka u Srbiji ima oko 2.000 hektara zemljišta. Ipak, sa oko 830 hiljada hektara zemlje u svom posedu najveći zemljoposednik je i dalje država Srbija.\n– Tako velike posede ne možete pronaći u razvijenim zemljama. Primera radi, u SAD ćete teško naći veće posede od 10.000 hektara i to je uglavnom reč o pašnjacima, a ne oranicama. Sa latifundijama koje postoje u Srbiji jedino se mogu porediti ogromne površine zemljišta u vlasništvu krupnog kapitala u nekom zemljama Južne Amerike – kaže Prostran.


Odgođena sjednica Doma naroda Parlamentarne skupštine BiH planirana za četvrtak\nPrethodno je otkazana za danas zakazana 23. sjednica Predstavničkog doma PSBiH zbog izostanka zastupnika iz bosanskohercegovačkog entiteta Republika Srpska\nPredsjedavajući Doma naroda Parlamentarne skupštine Bosne i Hercegovine (PSBiH) Bakir Izetbegović obavijestio je delegate Doma naroda PSBiH da je odgođena 20. sjednica Doma naroda PSBiH zakazana za četvrtak, 29. jula, javlja Anadolu Agency (AA).\nSaopšteno je da će o datumu održavanja 20. sjednice Doma naroda PSBiH uslijediti naknadno obavještenje.\nPrethodno je otkazana za danas zakazana 23. sjednica Predstavničkog doma PSBiH zbog izostanka zastupnika iz bosanskohercegovačkog entiteta Republika Srpska. Tada je Izetbegović najavio mogućnost da će vjerovatno iz istih razloga biti otkazana i 20. sjednica Doma naroda PSBiH.\nNa jučerašnjem sastanku predstavnika parlamentarnih stranaka sa sjedištem u RS-u, održanom povodom nedavne odluke visokog predstavnika Valentina Inzka o zabrani negiranja genocida u Srebrenici odlučeno je da predstavnici iz RS-a neće učestvovati u donošenju odluka u Predsjedništvu BiH, Vijeću ministara i Parlamentarnoj skupštini BiH, dok se ne pronađe rješenje pitanje dopuna Krivičnog zakona BiH.\nPredstavnici stranaka iz RS-a su usvojili nekoliko zaključaka među kojim je da odbacuju nametnute odluke visokog predstavnika i smatraju ih neprihvatljivim i ništavnim. Osim toga odbačeno je svako nametanje na nivou BiH i konstatovano da “ne postoji legalni visoki predstavnik jer nije izabran u skladu sa predviđenom procedurom i odbačena je svaka saradnja sa njim”.\nDogovoreno je i održavanje sjednice Narodne skupštine RS-a u petak na kojoj će biti razmatran zakon o neprihvatanju odluke visokog predstavnika i prijedlog izmjena Krivičnog zakonika RS-a.\n#Dom naroda Parlamentarne skupštine BiH\nDom naroda PSBiH nije podržao Izvještaj o radu Vijeća ministara BiH za 2019.\nPočela hitna sjednica Dom naroda PSBiH


Organi ubijenih Srba na Kosovu i Metohiji slati komercijalnim letovima u Istanbul - Sputnjik Srbija\nOrgani ubijenih Srba na Kosovu i Metohiji slati komercijalnim letovima u Istanbul\n16:34 29.07.2019 (osveženo 16:37 29.07.2019) Preuzmite kraći link\nAgencija Srna objavila je tekst u kojem tvrdi da je jedan od svedoka trgovine ljudskim organima na Kosovu i Metohiji rekao da su izvađeni organi ubijenih Srba isporučivani redovno od ponedeljka do srede komercijalnim letovima za Istanbul.\nTakođe, navodi Srna, u istrazi koju su povodom trgovine organima vodili istražitelji Unmika, svedok, koji je označen slovom „P“, potvrdio je „saznanja“ da je većina članova klana braće Ramuša i Dauta Haradinaja i Naima Maljokua živela u oblasti Tropoje u Albaniji, prenosi RTRS.\nBraća Haradinaj, posebno Daut, imaju veoma dobre veze na Bliskom istoku i u Turskoj. Mnogi islamski fundamentalisti su se terorističkoj OVK upravo pridružili u bazama Tropoji i Kukešu, pre i u toku rata na poziv braće Haradinaj, navodi se u Izveštaju sa oznakom „strogo poverljivo“ šefa Misije za istrage zločina iz Skoplja i Prištine Emona Smita.\nAgencija navodi da je u posedu poverljive prepiske Smita sa šefom Misije za istrage Patrikom Lopesom Teresom, u kojoj Smit, na Teresov zahtev, dostavlja izveštaj o ishodu razgovora koje je imao sa šefom Odeljenja Unmika za pravosuđe Polom Kofijem u vezi sa zločinima na Kosovu i Metohiji, sa posebnim osvrtom na „Žutu kuću“ na severu Albanije.\nOpširnije o ovoj temi pročitajte na ovom linku.


PharmaMedica - 25 aprila, 2022 0\nEnterosgel je efikasna pomoć kod blažih gastrointestinalnih problema, posebno onih koji nastaju usled konzumiranja hrane i vode nedovoljno dobrog kvaliteta. Delovanje preparata zasniva se na apsorpciji tj vezivanju štetnih...\nBol u stomaku ili abdominalni bol je zaštitni mehanizam koji može upućivati na poremećaj trbušnih organa, zidova trbušne duplje kao i organa van navedene regije. autor: dr Miljan Milanović, specijalista...\nTatjana Mraović - 12 novembra, 2021 0\nCrna stolica (melena) karakterističnog mirisa, jedna je od manifestacija krvarenja iz digestivnog sistema. Krvarenje iz digestivnog sistema se može manifestovati još i kao hematemeza i hematohezija. Autor: dr Miljan Milanović,...\nPrebiotici i probiotici su podjednako važni za zdravlje ne samo digestivnog trakta već i organizma kao celine. Probiotici su korisni mikroorganizmi koji imaju pozitivno dejsto na zdravlje čoveka dok...\nAnalna fisura predstavlja ranu ili rascep kože analnog kanala. Analni kanal predstavlja završni deo digestivnog trakta, dužine je oko 3 cm i obložen kožom. Manifestuje se u vidu jakog...


Regionalna politika EU jača proevropski stav građana | EurActiv Serbia\nRegionalna politika EU jača proevropski stav građana\nStrukturni fondovi čine gotovo trećinu budžeta Evropske unije, a njihova svrha je da kao deo evropske kohezione politike doprinesu izjednačavanju kvaliteta života u različito razvijenim regionima EU. Novcem iz tih fondova grade se naučne ustanove, saobraćajnice, finansira se socijalna inkluzija. Samo u 2017. godini u hiljade takvih projekata širom EU uložene su više od 53 milijarde evra.\nNaučni saradnik austrijskog Instituta za ekonomska istraživanja Harald Oberhofer i naučnica Julija Bahtegler autori su istraživanja o tome u kojoj se meri građani, čiji su regioni više profitirali od podsticajnih sredstava EU, proevropskije ponašaju na izborima. Istraživanje, sprovedeno na primeru privredno relativno snažne Francuske, pokazalo je da koheziona politika i te kako utiče na stav građana.\nU studiji je analiziran rezultat francuskih predsedničkih izbora 2017. godine, u kojima su suparnici bili sadašnji predsednik Emanuel Makron i ekstremna desničarka i populistkinja Marin Le Pen. Studija je pokazala da su u delovima Francuske u kojima su zahvaljujući strukturnim fondovima EU stvorena nova radna mesta birači znatno više glasova dali Makronu.\nDa bi došli do tog rezultata, naučnici su analizirali i uporedili i druge demografske i socijalne faktore koji utiču na odnos pojedinca prema EU - starost, stepen obrazovanja, društveni status itd. Zatim su, uz pomoć podataka Evropske komisije i lokalnih preduzeća, ispitali u kojoj su meri fondovi EU zaista i osnažili neku regionalnu ekonomiju. U regionima u kojima je porasla stopa zaposlenosti birači su bili znatno naklonjeniji "proevropskom" kandidatu Makronu.\nMeđutim, ekonomski podaci pokazali su i da su sredstva iz fondova EU često išla u prazno - mere EU su samo u osam od 21 regiona dovela do otvaranja novih radnih mesta.\n"Morate ljudima reći, ako ne želite da ljudi iz istočne Evrope u velikom broju dolaze da rade u Nemačkoj, treba da budete srećni što Nemačka tamo ulaže. Ni bugarski radnik ne želi da se seli hiljadu kilometara da bi pronašao posao", kaže Brandenburg.


eKapija | Privatni kapital uvodi red na smetilišta - Za izgradnju Reciklažnog dvorišta u Raškoj potrebno 185.000 USD\nIzvor: eKapija | Ponedeljak, 09.09.2013.| 11:03\nPrivatni kapital uvodi red na smetilišta - Za izgradnju Reciklažnog dvorišta u Raškoj potrebno 185.000 USD\nNa teritoriji opštine Raška ne postoji uređena sanitarna deponija, već se sav otpad odlaže na smetlištu "Razdolje" koje nije uređeno i ne ispunjava higijensko sanitarne uslove. Ovo je, kažu u toj opštini, bio osnovni razlog da se ozbiljnije razmisli o izgradnji reciklažnog dvorišta.\n- U Srbiji je praktično jedini način upravljanja otpadom odlaganje na lokalne deponije, koje, sa veoma malo izuzetaka, ne zadovoljavaju ni osnovne higijenske i tehničko-tehnoloske uslove, a pored svega neka od postojećih odlagališta su praktično popunjena. Prosečno prikupljena količina otpada na smetlištu "Razdolje" na godišnjem nivou iznosi 5.600 tona, što je bila inicijalna ideja za izradu PTD za Reciklažno dvorište – kaže za "eKapiju" Tijana Pajević Stefanović, pomoćnik predsednika opstine Raška za lokalno ekonomski razvoj.\nDa se u ovoj lokalnoj samoupravi ozbiljno pristupilo rešavanju ovog problema ukazuje i to da je sva projektno tehnička dokumentacija već spremna. Zajedno sa opštinom finansirali su je Evropska unija i Vlada Švajcarske posredstvom EU Progres Programa. Do sada je na njenu izradu, rešavanje pitanja lokacije, imovinsko pravnog statusa i sl utrošeno oko 31.000 USD, a ukupna procenjena vrednost projekta je 185.000 USD.\nPajević Stefanović kaže da će reciklažno dvorište predstavljati centar za razvrstavanje i privremeno skladištenje reciklabilnih materijala, kao i posebnih tokova otpada.\n- Reciklažni centar biće tehnološka celina, postrojenje za prijem, razvrstavanje, presovanje, baliranje suvog ambalažnog i primarno selektovanog otpada, kao i za privremeno skladištenje tretiranog selektiranog otpada.\nNa pitanje da li će reciklažno dvorište služiti i nekoj od susednih opština sagovornica "eKapije" kaže da je opština Raška potpisala sporazum o saradnji sa 15 opština Raškog i Moravičkog okruga za izradu Studije izvodljivosti za regionalnu deponiju koja je u fazi izrade.\n- U planu je da postoji regionalna deponija u Kraljevu i 15 transfer stanica. Prema usvojenom opterećenju postrojenja za separaciju otpada u Raški, opterećenje postrojenja za separaciju otpada iznosi 20.000 ekvivaletnih stanovnika.\nReciklažno dvorište je prema "Prostornom planu opštine Raška" iz septembra 2011. godine, moguće smestiti u zonu koja se nalazi uz lokalni put za Razdolje, odnosno koji vodi prema gradskoj deponiji.\nParcela od oko 60 ari u vlasništvu je opštine, a zemljište je Odlukom Skupštine opštine Raška opredeljeno i privedeno zahtevanoj nameni.\nPribavljena je i lokacijska dozvola a da bi projekat krenuo u realizaciju opština traži privatnog investitora, kako bi kroz javno-privatno partnerstvo obezbedila novac za izgradnju postrojenja.\nKako kaže Pajević Stefanović očekuju investitora koji poštuje principe Vorena Bafeta.\n- Imamo spremnu lokaciju i dozvole ostaje još da identifikujemo privatnog investitora koji bi pomogao da projekat realizujemo do kraja. Verujemo da među privatnim komunalnim preduzećima u Srbiji ima onih koji će prepoznati svoju priliku u ovome.\nProjekat Reciklažnog dvorišta u opštini Raška izabran je za jedan od osam najboljih na konkursu "Javno-privatno partnerstvo kao razvojni potencijal" koji sprovodi Nacionalna alijansa za lokalni ekonomski razvoj (NALED) uz podršku USAID projekta održivog lokalnog razvoja.\nTijana Pajević Stefanović


Poplave u Srbiji: Vanredno u 11 opština, angažovana vojska (video, foto)\nU opštinama Čačak, Arilje, Lučani, Topola, Požega, Ivanjica, Bajina Bašta, Kraljevo, Raška, Novi Pazar i Ljig danas je proglašena vanredna situacija zbog poplava. Evakuisano je 59 osoba iz domaćinstava ugroženih poplavama, saopštio je MUP, a sedamdesetšestogodišnji meštanin sela Dol kod Đakovice utopio se pokušavajući da pređe preko mosta.\nUgljanin traži „Pravdu za Sandžak“\nStranka demokratske akcije (SDA) održala je protestni skup u Novom Pazaru „Pravda za Sandžak“, na kojem je izraženo, kako je navelo rukovodstvo te stranke, veliko nezadovoljstvo trenutnim stanjem u Novom Pazaru.\nDa li će Sveti Sava postati šeik\nNakon što su Ujedinjeni Arapski Emirati uložili novac u izgradnju vrtića, škole i dijagnostičkog centra u Novom Pazaru, na ceremoniji primopredaje ambasador te zemlje predložio je da se vrtić nazove „Abu Dabi“, po glavnom gradu Emirata, a da bolnica nosi ime osnivača Emirata — „Zajen bin Sultan el Nahjan“.\nU Novom Pazaru uhapšene osobe povezane sa terorizmom\nDve osobe koje su uhapšene u Novom Pazaru u Makedoniji i Švedskoj evidentirane su kao osobe povezane s terorizmom, pišu Večernje novosti.\nUgljanin „pali“ Sandžak\nAko se takvim stvarima previše popušta sutra možemo da imamo novo Kosovo na zapadu Srbije. Ne bi trebalo raspirivati nacionalne niti verske netrpeljivosti.\nVučić: Neće biti vanrednih izbora\nPremijer Srbije Aleksandar Vučić poručio je u razgovoru sa građanima Novog Pazara da neće biti vanrednih republičkih izbora.\nSahranjeni major Mehić i kapetan Đukarić\nUz najviše državne i vojne počasti sahranjeni su major Omer Mehić i kapetan Milovan Đukarić, koji su poginuli prilikom pada helikoptera kod Aerodoroma „Nikola Tesla“ u akciji spasavanja bebe.\nPorodici stradalog lekara biće rešeno stambeno pitanje\nNovi Pazar će zbrinuti porodice lekara heroja\nZabavni program, degustacija novopazarskih specijaliteta, ali i ozbiljni poslovni razgovori obeležili su otvaranje „Fešn ov Novi Pazar“ u beogradskom Belmaks centru.


Hleb naš nasušni u kontejneru - Novi Sad\nHleb naš nasušni u kontejneru\n13:09:00 28.09.2015, Komentara: 0\nSrbi najviše bacaju hleb, dok se ostale namirnice koje se kupuju u domaćinstvima, poslednjih godina, pre svega zbog besparice, daleko bolje čuvaju i ne dešava se da zbog isteka roka trajanja završe u kanti za đubre. Ovo je pokazalo istraživanje koje je uradila dr Jasna Mastilović, sa novosadskog Instituta za prehrambene tehnologije.\nKada je u pitanju bacanje hrane, nalazimo se u svetskom proseku, pišu Večernje novosti.\n- Podaci istraživanja problema bacanja, odnosno, propadanja hrane u svetskim okvirima ukazuju na to da bi, kada bi se sva hrana koju proizvedemo sačuvala i pravilno rasporedila, problem gladi bio rešen. Ovom problemu u Srbiji se, još uvek, nije pristupalo sistematski, ali, istraživanja našeg instituta ukazuju da se u Srbija, pre svega zbog besparice baca sve manje hrane iz domaćinstva - ističe Mastilović. Ona je navela da se najčešće baca hleb, koji je još uvek relativno jeftin, a postoji i navika da se jede isključivo svež, odnosno, da se ne čuva duže od jednog dana. Skuplje vrste hleba niko ne baca.\n- Pokušavali smo, kod nadležnih, da pokrenemo projekat, kako bi se bačeni hleb sa deponija prerađivao jer se može koristiti na više načina, od stočne hrane, pa do sirovine za bioetanol – dodaje sagovornica Novosti, ali se pokazalo da projekat ne bi imao budućnost, jer hleb ne stiže do deponije, jer ga najsiromašniji građani pokupe iz kontejnera.


Заштита животне средине и здравља грађана су у Србији скупе речи | Zeleni Srbije\nPovodom jučerašnjeg reagovanja Zaštitnika građana na povišene rezultate olova u krvi dece u Zajači, Zeleni Srbije žele da podsete javnost i nadležne da su još početkom marta protestvovali zbog odluke Ministarstva energetike i zaštite životne sredine zbog gašenja mernih stanica zagađenja vazduha u Pančevu, Obrenovcu, Zajači, Boru i drugim mestima širom Srbije. Tada smo dobili odgovor da za merne stanice nema novca ali su nas uveravali da gašenje neće uticati na kvalitet merenja zagađenja. Podsećamo da je ugašen sistem u koji je EU uložila oko 4 miliona evra, koji je imao 40 stanica širom Srbije i važio je za jedan od najboljih na Balkanu.\nDanas čujemo od Ministarke zdravlja da ne postoji akreditovana laboratorija za merenje olova u krvi u Srbiji. Neke od mogućih posledica olova kod dece su oštećenje mozga i nervnog sistema, otkazivanje rada bubrega, usporavanje celokupnog razvoja. Pitamo kako će se Vlada RS pobrinuti za zaštitu životne sredine nakon otvaranja rudnika nikla, ako ne može da obezbedi područje na kojem se nalazi zatvoren rudnik olova? Pitamo kakvi su rezultati krvi dece u drugim ugroženim gradovima?\nŽelimo da najoštrije osudimo činjenicu da je prevencija u Srbiji postala skupa reč, a da je manir da se leče posledice – kada je već kasno. Kada je život dece u pitanju, ne postoji cena koju država ne treba da plati. Upozoravali smo na probleme pri gašenju Fonda za zaštitu životne sredine, apelovali smo da se ne gase monitoring stanice, i bili smo u pravu.\nSada predlažemo Vladi Republike Srbije da probleme životne sredine ne gura pod tepih, nego da se prilikom očekivane rekonstrukcije Vlade osnuje posebno Ministarstvo. Najbolji način rešavanja nagomilanih problema u životnoj sredini vidimo u osnivanju jedinstvenog Ministarstva prirodnih resursa i zaštite životne sredine. Na drugoj strani, kako se ne bi povecao broj ministarstava, prirodno i logicno je spojiti dve industrije (koje izrabljuju resurse) energetiku i rudarstvo u jedno ministarstvo.\nTražimo odgovornu državu, koja će poštovati Ustavom i Zakonom zagarantovana prava i koja će imati kao prioritet svoje građane.\nOznake: ekologija, zagađenje, zaštita životne sredine


Kako ambalaža prodaje proizvod? | Tema | Srbija | poslovnojutro.com\nPoznata je izreka da se lepo upakovan proizvod prodaje sam od sebe.\nDobro osmišljena i isprojektovana ambalaža, pored svoje osnovne funkcije zaštite proizvoda i održavanja njegovog kvaliteta, ima zadatak i da privuče pažnju kupca i natera ga na kupovinu. U savremenim uslovima poslovanja, ambalaža je postala jedan od najsnažnijih marketinških alata koji kupcima direktno prenosi određenu poruku, dok oni s druge strane, često nisu ni svesni na koji način dizajn proizvoda utiče na njihove odluke o kupovini.\nDa ambalaža predstavlja jedan od ključnih faktora koji utiču na prodaju, govore i brojna sprovedena istraživanja, prema kojima se ogroman potrošača odlučuje na kupovinu određenog proizvoda baš na osnovu njegovog pakovanja. Nagli razvoj supermarketa najviše je uticao na proširenje osnovne funkcije ambalaže sa jednostavne zaštite proizvoda na najvažnije marketinško sredstvo za privlačenje kupaca.\nPrema analizi P.Kotlera, u prosečnom supermarketu se nalazi oko 15.000 proizvoda, dok prosečni kupac prođe pored 300 proizvoda u jednom minutu. S obzirom da 53% svih kupovina predstavlja impulsivnu reakciju potrošača, efikasna ambalaža na kupca deluje kao reklama od 5 sekundi.\nTo znači da ukoliko je ambalaža privlačnog izgleda, uverljiva i deluje pouzdano, kupac instiktivno donosi odluku o kupovini.\nNaime, kada se kupac nađe u rafu sa određenom vrstom proizvoda, on će najpre vizuelno identifikovati najprivlačniji proizvod, a za to je najzaslužnija ambalaža. Atraktivan dizajn uz dobru funkcionalnost ambalaže, podsvesno kreira razliku kod kupca između proizvoda koje će najpre primetiti, a na kraju i kupiti.\nDakle, dobar dizajn nema samo zadatak da privuče kupca, već i da na njega ostavi sjajan utisak koji će ga naterati da proizvod stavi u korpu.\nPostoje brojni primeri na koji način su kompanije uspele da privuku potrošače zahvaljujući kreativnim rešenjima pakovanja i ambalaže proizvoda. Jedno od krajnje jednostavnih, a opet spektakularnih rešenja možemo videti na primeru kompanije Panasonic, koja je upakovala bežične slušalice u obliku muzičke note. Sličan primer imamo i od pre pad godina kada je ambalaža "Note" slušalica bila ovakvog dizajna, s tom razlikom što tada bežične slušalice još uvek nisu postojale, te je idejno rešenje podrazumevalo formiranje note od kabla slušalica.\nPoznati brend vodke “Smirnof” je pre nekoliko godina takođe uspeo da privuče ogroman broj kupaca zahvaljujući originalnoj ambalaži. Tada je kompanija lansirala nove ukuse svojih proizvoda, a flaša je u potpunosti bila prekrivena folijom koja asocira na ukus pića, bez ikakve oznake marke proizvođača. Iako je na prvi pogled delovalo kao ludost, nova ambalaža je ipak naišla na pozitivne reakcije kupaca, koji su hteli da isprobaju nešto drugačije.\nPromena ambalaže može i te kako uticati na povećanje ili smanjenje prodaje određenih proizvoda. Pojedina istraživanja govore u prilog tome da određene modifikacije u pakovanju i dizajnu ambalaže u praksi mogu povećati prodaju i do 50% ukoliko takve promene naiđu na pozitivne reakcije kupaca. Međutim, ovde proizvođači moraju biti naročito oprezni, jer ukoliko se kupcima ne dopadne novo izdanje proizvoda, to se može odraziti na pad prodaje u identičnom iznosu.\nZbog toga, prilikom promene izgleda ambalaže ili načina pakovanja proizvoda, kompanije moraju voditi računa da pored kreativnog i originalnog izgleda, ambalaža mora biti funkcionalna, odnosno praktična za rukovanje i laka za upotrebu, jer će u suprotnom izostati željena reakcija potrošača.\nZnajući da ambalaža donosi i određene troškove, zadatak kompanija jeste i da pronađe način da pakovanje bude originalno i atraktivno, a da pritom ne košta previše. Idealan primer za to je i kreativno rešenje pakovanja četki za farbanje, koje je proizvođaču donelo izuzetno niske troškove nove ambalaže, a za uzvrat je dobio novi izgled proizvoda koji se definitivno izdvojio od ostalih na polici i doneo nove oduševljene kupce.\nImajući u vidu sve benefite koje donosi originalna ambalaža proizvoda, počevši od povećanja prodaje, preko stvaranja bliže veze sa kupcima, pa sve do besplatnog publiciteta, mnoge kompanije rade na redizajniranju stare ambalaže. U praksi vidimo da se i krajnje jednostavnim rešenjima mogu postići vrhunski rezultati u prodaji. Jedino što je potrebno jeste malo kreativnosti kako bi proizvod i ambalaža predstavljali originalnu i funkcionalnu celinu.\ncetka za farbanje\nsmirnof - ambalaza 2\nKoje su prednosti domaćih testova na koron...\nKupci mogu da tuže Folksvagen u zemlji u k...\nMask: Blizu smo petog nivoa tehnologije au...


JAPANSKI VOZOVI LAJU I TERAJU JELENE OD PRUGE\nIstraživači u Japanu su dizajnirali posebne vozove koji proizvode lavež pasa ili oponašaju neke druge životinje kako bi uplašili jelene i udaljili ih od pruga.\nBritanski BBC radio prenosi vest o ovom pokušaju da se smanje smrtni slučajevi životinja koje hoće da pređu prugu. Po rečima zvaničnika Instituta za tehnička istraživanja i održavanje železničke pruge, 3 sekunde zvuka koji imitira jelena je dovoljno da privuče pažnju životinja, a potom sledi 20 sekundi zvuka laveža psa, koji treba da uplaši životinje i zadrži ih što dalje od pruge.\nAko se ova tehnologija pokaže efikasnom, budući planovi su da se naprave mesta sa ovakvim zvucima u blizini stanica gde se jeleni obično skuplajuju. Istraživači obećavaju da buka neće dospeti do naseljenih mesta.\nMožda niste znali, ali železničke pruge privlače jelene zbog potrebe za gvožđem u njihovoj ishrani, te zbog toga oni ližu prugu. Da bi se ovo sprečilo, prvobitna ideja je bila da se po prugama poprska crni sprej, ali je kiša primorala istraživače da odustanu od toga. Drugi plan, za koji su zaposleni dobili nagradu, se sastoji u postavljanju specijalnih senzora. Postavljeni senzori omogućavaju jelenima pristup prugama dok se vozovi ne kreću, a kada voz pođe, oni zatvaraju prugu i jeleni joj ne mogu prići. Ovaj sistem je znatno smanjio nesreće ovog tipa.\nMinistarstvo za javni prevoz u Japanu izveštava da je u toku jedne godine potvrđivano oko 600 slučajeva da voz udari jelena ili neku drugu divlju životinju, što je uticalo na kašnjenja i do 30 minuta u železničkom saobraćaju.\nOve inovativne metode će sigurno doprineti smanjenju kašnjenja, što je prvobitni cilj, ali što je još važnije, smanjiće se broj ubijenih životinja.


Farmaceutska kompanija AstraZeneca saopštila je da se učesnica ispitivanja vakcine protiv COVID-19, koja je imala medicinske poteškoće, oporavlja i da će sa bolničkog liječenja biti otpuštena tokom dana, objavio je portal Stat News.\nPrethodno je taj proizvođač lijekova objavio da je stopirao ispitivanje vakcine protiv koronavirusa pošto je jedan od učesnika studije obolio od nepoznate bolesti.\nList New York Times, pozivajući se na neimenovani izvor, izjavio je da je kod jednog od učesnika ispitivanja utvrđen transferzalni mijelitis – odnosno upala kičmene moždine – bolest često podstaknuta virusnim infekcijama.\nVakcinu koju je u saradnji sa Univerzitetom u Oxfordu razvijao britanski proizvođač medikamenata - Svjetska zdravstvena organizacija smatrala je najrazvijenjom studijom čija je svrha bila stvaranje bezbjedne i efikasne zaštite od COVID-19, izvestila je agencija Reuters.\n“Očigledno je da se pojavio izazov u ovom konkretnom ispitivanju”, rekao je Mat Hancok, britanski sekretar zdravlja za SkyNews.\nAstraZeneca je saopštila da je obustavila ispitivanja, uključujući i ona u kasnijoj fazi, da bi nezavisnoj komisiji omogućila da pregleda podatke. Takođe, saopšteno je i da se čini sve da odlaganje testiranja vakcine protiv koronavirusa bude minimalno.\n“Ne nužno, vidjećemo šta bude utvrdila nezavisna komisija”, rekao je Hancok.\nObustava je na berzi izazvala pad vrijednosti akcija farmaceutske kompanije AstraZeneca od tri odsto. Tome je prethodio skok vrijednosti akcija tog proizvođača na šta je uticalo postizanje dogovora o distribuciji tri milijarde doza vakcine državama širom svijeta.\nInače, devet vodećih američkih i evropskih farmaceutskih kompanija koje razvijaju vakcinu protiv koronavirusa obavezale su se da će poštovati sve naučne standarde tokom eksperimentalnih imunizacija - nauštrb žurbe, koju je nametnula globalna trka da se zauzda pandemija COVID-19.\nKako je objavljeno u utorak - proizvođači lijekova, među kojima su AstraZeneca, Moderna, Pfizer, GlaxoSmithKline i Novavax objavili su dokument koji su označile kao istorijski zavjet - poslije porasta zabrinutosti da bi bezbjednost i efikasnost buduće vakcine mogli biti u drugom planu - zbog žurbe da se što prije počne sa njenom masovnom upotrebom.


PROPUŠTANJE U NAJBRŽEM CIRKUSU Volf: Mercedes ne voli da favorizuje vozača, ali...\nFoto: Andy Wong-Pool / EPA;\nDirektor Mercedesa Toto Volf rekao je da ta ekipa ne voli da favorizuje nijednog svog vozača, ali da ta situacija mora pravilno da se analizira kako se šampionat Formule 1 bude odvijao.\nVolf je rekao da ne bi bilo pošteno da Mercedes za prvog vozača proglasi Luisa Hamiltona, posebno što je Valteri Botas tek došao u ekipu, na početku godine.\nU ovogodišnjem šampionatu Formule 1 dve pobede ostvario je vozač Ferarija Sebastijan Fetel, a jednu Hamilton. Fetel je pobedio u nedelju u Bahreinu, a tokom trke je iz boksa Mercedesa naređeno Botasu da pusti Hamiltona da ga pretekne kako bi trostruki svetski prvak pokušao da ugrozi Fetela na prvom mestu.\n"Mi to ne volimo. Uopšte. To nismo radili u prethodnih nekoliko godina. Ali, sada je drugačija situacija i potrebno je pravilno analizirati šta to znači i gde smo u svemu tome. To je teška odluka i ne želim o njoj da pričam pošto to nije pošteno prema Valteriju", rekao je Volf, preneo je Skaj.\nVolf je oduvek govorio da Mercedes ne voli podele i da želi da obojica vozača imaju isti tretman kakav imaju prvi vozači.\nPrvi put posle četiri godine Mercedes je dobio žestoke konkurente u Ferariju i Red Bulu. Britanski mediji spekulišu da je dodatni pritisak počeo da se vidi u Mercedesu, kada ga je Ferari nadmudrio prilikom prvog zaustavljanja u boksu u Bahreinu, kao i posle naredbe iz ekipe da Botas propusti Hamiltona.\n"Pokušali smo da očuvamo red u ekipi i da se ne mešamo, pošto je to užasna odluka. Ali, u određenom trenutku morate da odlučite da li ćete da izgubite trku ili ćete da donesete odluku koja i nije toliko lepa. Želimo da pružimo obojici istu priliku na početku svake trke, to im dugujemo. Dva puta smo doneli odluku tokom trke pošto smo mislili da je to potrebno za pobedu", rekao je Volf.\nBotas je u Bahreinu prvi put u karijeri krenuo sa pol pozicije, ali se tokom trke požalio na brzinu. On je rekao da je naredba o propuštanju "jedna od najtežih stvari koju vozač može da čuje".\n"Razumem, ali to je teško kada pokušavaš da se koncentrišeš na svoju trku. Ja sam timski igrač i ne bih odbio", naveo je finski vozač.\nRozberg: Ekipa je odlično spremila bolid, pa sam slavio uprkos užasnom startu\nVozač Mercedesa, Nemac Niko Rozberg rekao je da je veoma srećan zbog pobede na trci za Veliku nagradu Formule jedan u Monaku i pohvalio rad cele ekipe.\nBritanski vozač Luis Hamilton iz Mercedesa pobedio je u trci za Veliku nagradu Monaka u Formuli 1 na čuvenoj stazi u Monte Karlu.


Srbi za Trampa 2020: Ostajemo uz Trampa, procedure i Ustav\nNovembar 09, 2020 13:09\nTa organizacija poručuje da mediji ne mogu da odlučuju o izborima ili da biraju predsednika, već to čini ustav SAD.\nPreko 70 miliona ljudi glasalo je za Trampa, ističu i tvrde da postoji dovoljno dokaza koji ukazuju na masovnu prevaru birača u Pensilvaniji, Viskonsinu, Mičigenu, Džordžiji, Nevadi, Arizoni i Severnoj Karolini, uključujući i statistički neverovatnu izlaznost birača.\nNastavićemo da radimo sa kampanjom i pravnim timovima na odbrani integriteta naših glasova i osporavanju izbornih rezultata svim pravnim sredstvima koja su na raspolaganju, uključujući i Vrhovni sud, poručili su iz organizacije Srbi za Trampa 2020.\nDemokrate su učinile sve da polarizuju ovu zemlju, stoji u saopštenju, u kome se ističe da demokrate pozivaju na jedinstvo, istovremeno preteći pronalaženjem informacija i sastavljanjem spiskova pristalica predsednika Trampa.\nOni su, navodi se dalje, brzo proglasili pobedu i poceli da igraju na ulicama, protiv svakog pravila uvedenog protiv Kovid-19, koje su nametali svih ovih meseci.\nSADSrbi za TrampaTramp\nBajden odobrio sankcije Mjanmaru 32\nKongresmen Džonson novi član Srpskog kokusa u SAD 28


Srbija je dobila nove šampione u najmlađoj konkurenciji, a preko 100 njih borilo se za medalje na državnom prvenstvu koje se u nedelju 7. marta održalo u Bečeju. Očekivanja su opravdali prvi nosioci, Stefan Radonjić iz Vršca i Jana Havela iz Kovačice, koji su od nedelje dvostruki nacionalni šampioni, piše na portalu www.stonitenis.org.\nDečaci i devojčice prebrinuli su jedan od dva najjača turnira u sezoni. Još jedan na kome će prikupiti bodove očekuje ih u aprilu kada se igra Trofej STSCS, a oni najbolji imaće prilike da se krajem maja bore na TOP 12 turniru koji je prošle godine izostao, dodaje u tekstu autor portala Milan Mirković.\nMnogo uzbudljivih mečeva viđeno je u igri parova, a najuspešnije bile su članice Slavije 96 i učenice trenera Slavije 96 Daniela Toađera - Jana Havela i Maja Vanjo.\nTags: stoni tenis STK Slavija 96 Maja Vanjo Danijel Toađer Jana Havela Stoni tenis, STK Unirea Uzdin, STK Spartak Debeljača, STK Slavija 96 Kovačica, STK Dolina Padina prvenstvo Srbije


Prvo umrežavanje partnera kroz program Horizont Evropa | Euroinfo CG\n16.12.2021iz EEN - Crne Goreiz EEN Mreze\nPrivredna komora, Ministarstvo prosvjete, nauke, kulture i sporta i Ministarstvo ekonomskog razvoja organizovali su 14. decembra 2021. godine prvo umrežavanje partnera kroz program Horizont Evropa. Riječ je o online događaju koji je bio posvećen povezivanju partnera u okviru EU programa za istraživanje i inovacije Horizont Evropa 2021-2027, a koji je realizovan uz podršku Evropske mreže preduzetništva (EEN).\nDogađaj je, preko internet platforme, okupio preko 120 učesnika iz više od 20 država kojima su predstavnici organizatora i Delegacije Evropske unije u Crnoj Gori predstavili mogućnosti koje nudi pomenuti program. Njima je omogućeno povezivanje sa ostalim učesnicima događaja u cilju umrežavanja i potencijalnog kreiranja partnerstava, te pripreme zajedničkih projekata u okviru ovog programa.\nSkup su otvorili v.d. generalnog sekretara Privredne komore Mitar Bajčeta, državna sekretarka Ministarstva ekonomskog razvoja Milena Lipovina Božović, i v.d. generalni direktor za nacionalne i EU naučne programe dr Branko Bulatović, u Ministarstvu prosvjete, nauke, kulture i sporta. Moderator je bila Marija Raspopović, samostalna savjetnica u Sektoru za projekte Privredne komore Crne Gore.\n- Horizont Evropa je ključni instrument za gledanje iza horizonta – ka zelenijoj, digitalnoj, zdravijoj i otpornijoj budućnosti, kada govorimo o Evropskoj uniji, ali i o nama, koji jednog dana želimo da budemo dio evropske porodice – kazao je v.d. generalnog sekretara Privredne komore Bajčeta.\nPrema njegovim riječima, ovaj program je posebno značajan za Crnu Goru u smislu podsticanja istraživačkog i inovacionog potencijala, generisanja novih znanja, njegovanja panevropske saradnje, omogućavanja novih ideja velikim i malim preduzećima, unapređenja našeg kolektivnog prosperiteta i promovisanja neophodnih društvenih i ekonomskih transformacija.\nBajčeta ističe da je COVID kriza generisala nove izazove sa kojima se suočavamo, čime je potvrđeno da je saradnja u istraživanju i inovacijama od suštinskog značaja za post-pandemijski oporavak širom svijeta, te da će utrti put naprijed i oblikovati našu budućnost.\n- Štaviše, upravo mogućnosti istraživanja i inovacija koje pruža program Horizont Evropa biće suštinski instrument za podsticanje konkurentnosti crnogorske privrede i pomoći našoj zemlji da postigne ciljeve održivog razvoja postavljene u Agendi UN 2030, kao i one izložene u Zelenoj agendi za Zapadni Balkan i drugim strateškim dokumentima - kazao je Bajčeta.\n- Sada je pravi trenutak da pokrenete svoje ideje i stvorite sinergiju za izgradnju održivije ekonomije zasnovane na znanju, ali i otpornijeg društva – poručio je Bajčeta učesnicima skupa.\nDržavna sekretarka Ministarstva ekonomskog razvoja Milena Lipovina Božović iskazala je zadovoljstvo zbog prošlonedjeljnog potpisivanja sporazuma između Crne Gore i Evropske unije o o pridruživanju Crne Gore Horizont Evropa programu (2021-2027). Zahvaljujući tome, crnogorskim inovatorima i istraživačima je omogućeno da, pod jednakim uslovima sa korisnicima iz država članica EU, učestvuju u ovom najvećem svjetskom programu istraživanja i inovacija sa budžetom od 95,5 milijardi eura.\n- Ovo će omogućiti crnogorskim istraživačima, kompanijama, naučno-istraživačkim institucijama i inovatorima da razvijaju projekte i tehnologije, te sprovode istraživanja koja će doprinijeti suočavanju sa globalnim izazovima. Učešće u ovom programu će dodatno ojačati njihove kapacitete i podržati dalju integraciju Crne Gore u evropski istraživački prostor i u uniju inovacija – rekla je Lipovina Božović.\nOna ističe da je unapređenje učešća Crne Gore u programu Horizont Evropa jedan od glavnih zadataka i misija Vlade.\n- Fokus Vlade Crne Gore je ekonomski rast vođen inovacijama. Podržavajući inovacije, možemo ojačati našu ekonomiju i stvoriti radna mjesta i nove mogućnosti za crnogorske kompanije, ali i za istraživačke institucije – kazala je ona.\nDodaje da Vlada posvećeno radi na uspostavljanju efikasnog implementacionog okvira za inovativni ekosistem, koji će omogućiti puno učešće i uključivanje svih relevantnih aktera u proces kreiranja i implementacije politike inovacija.\n- To će olakšati umrežavanje nacionalnih institucija i ojačati naše pozicije prema EU i međunarodnoj sceni – riječi su državne sekretarke Ministarstva.\nMinistarstvo ekonomskog razvoja je kreiralo programski okvir za finansiranje inovacija kroz namjenski Program za inovacije 2021-2024, na osnovu koga će već od naredne godine biti otvorena posebna programska linija podrške učešću u programu Horizont Evropa – Stub III Inovativna Evropa. Takođe, Operativni program za implementaciju Strategije pametne specijalizacije sa Akcionim planom 2021-2022, koji je na javnoj raspravi, prepoznaje važnu ulogu Horizonta Evropa u jačanju međunarodne konkurentnosti MMSP, promociju i jačanje pozicija Crne Gore na regionalnoj i evropskoj inovativnoj i istraživačkoj sceni.\n- Zaista imamo velika očekivanja u vezi sa našim učešćem u programu Horizont Evropa, ali smo istovremeno potpuno svjesni napora koje treba uložiti u narednom periodu. Izgradnja i održavanje strateških partnerstava jedan je od ključnih preduslova uspješnog učešća u programu i ovaj događaj upravo tome doprinosi – kazala je Lipovina Božović.\nDr Branko Bulatović, v.d. generalni direktor u Ministarstvu prosvjete, nauke, kulture i sporta, ističe da je Horizont Evropa najveći multinacionalni program za istraživanje i inovacije i jedan od ključnih instrumenata Evropske unije koji nastoji da obezbijedi oporavak, otpornost i spremnost Evrope za buduće izazove.\n- Ovaj program nudi oko 95,5 milijardi eura grantova institucijama i organizacijama iz različitih sektora kako bi se intenzivnije fokusirale na istraživačke i inovacione aktivnosti – kazao je on.\nPrema njegovim riječima, Crna Gora nastavlja da bude posvećena promociji i aktivnom uključivanju u istraživačke i inovacione programe EU, u kojima učestvuje od 2008. godine.\n- To je jedan od najbližih oblika saradnje sa Evropskom unijom, a štaviše, umnogome doprinosi jačanju znanja i iskustva naših istraživača, stvarajući bolje mogućnosti za njihov dalji rad. Naše učešće u Horizontu Evropa je stoga ključno za rast i dalji razvoj crnogorske nauke i privrede u skladu sa evropskim vrijednostima i naporima – navodi Bulatović.\nOn je predstavio aktivnosti Ministarstva usmjerene na obezbeđivanje odgovarajuće podrške za efikasno sprovođenje Programa.\n- Svjesni smo značaja programa Horizont Evropa za razvoj Crne Gore i njenih istraživačkih i inovacionih kapaciteta, kao i za jačanje privrede koja je ozbiljno pogođena pandemijom COVID-19. Stoga je ključno da nastavimo da ulažemo napore ka podsticanju većeg učešća u ovom programu, jer se jasno pokazalo, posebno u novijim izazovnim vremenima, da su nauka i istraživanje vodeći pokretači održivog rasta, globalne konkurentnosti i blagostanja građana – zaključio je Bulatović.\nTokom događaja prezentaciju je imao Ingve Engstrom (Yngve Engstroem), šef Odjeljenja za saradnju Delegacije EU u Crnoj Gori, koji je predstavio ključne elemente programa Horizont Evropa, i osvrnuo se na učinak Crne Gore u programu koji mu je prethodio – Horizont 2020.\nEngstroem ističe da je cilj Programa da se sa 95,5 milijardi eura ojača naučna i tehnološka baza EU i Evropski istraživački prostor (ERA), podstaknu inovativni kapaciteti Evrope, konkurentnost i poslovanje, te ispune prioriteti građana i održe socio-ekonomski model i vrijednosti.\nPrema njegovim riječima, istraživanje i razvoj su važni pokretači promjena koji ubrzavaju tranziciju ka zelenoj i digitalnoj ekonomiji, dekarbonizaciji i održivoj mobilnosti, jačaju otpornost na krize, te predstavljaju podršku evropskoj konkurentnosti u globalnoj trci za znanjem.\nMilena Milonjić, načelnica Direkcije za EU programe za nauku i istraživanje i nacionalna koordinatorka za program Horizont Evropa u MPNKS, i Marijeta Barjaktarović Lanzardi, v.d. generalne direktorice Direktorata za digitalnu ekonomiju i tehnološki razvoj Ministarstva ekonomskog razvoja u nastavku su predstavile pojedinosti programa i mogućnosti koje on u ovom trenutku nudi.\nMilena Milonjić je kazala da je crnogorskim institucijama i organizacijama omogućeno da ravnopravno, kao i EU zemljama članicama, učestvuju u svim konkursima programa Horizont Evropa, za koji je obezbijeđen veliki budžet za narednih sedam godina.\nOna je govorila o mreži nacionalnih kontakt osoba (NCP network) - strukturi podrške koja predstavlja suštinsku komponentu u implementaciji okvirnih programa za istraživanje i inovacije. Kroz pružanje informacija, smjernica i savjeta potencijalnim aplikantima i korisnicima tokom pripreme predloga, ali i trajanja projekta, nacionalne kontakt osobe imaju značajnu ulogu u ostvarivanju ciljeva programa.\nPored ovoga, Milonjić je dala više detalja vezano za dva stuba programa Horizont Evropa: Izvrsna nauka i Globalni izazovi i evropska industrijska konkurentnost, kao i horizontalnu oblast Širenje učešća i jačanje evropskog istraživačkog prostora. Ona je predstavila podršku koju je MPNKS pružilo crnogorskoj istraživačkoj zajednici tokom 2021. godine, između ostalog i prvi Praktični vodič za efikasno korišćenje resursa i komercijalizaciju, koji je dostupan crnogorskim aplikantima.\nU fokusu izlaganja Marijete Barjaktarović Lanzardi bio je treći stub Programa - Inovativna Evropa koji podržava inovacije sa potencijalom za prodor na tržište EU.\nKroz ovu komponentu programa, u okviru Evropskog inovacionog savjeta (EIC), se podstiču inovatori, preduzetnici, mala preduzeća i naučnici sa svojim idejama i ambicijama, kako bi bili vidljiviji na međunarodnom nivou, a njihovim finansiranjem se pomaže razvijanje i plasiranje inovacija na tržište.\nNakon panela, uslijedili su online bilateralni sastanci u okviru Mreže evropskih preduzetnika. Učesnici su imali prilku da sa partnerima zainteresovanim za iste teme, u okviru poziva za 2022. godinu razgovaraju o idejama za zajedničke projekte i kreiranju konzorcijuma.


predsednički izbori u Srbiji - Sputnjik Srbija\nKonačni rezultati RIK: Vučić izabrani predsednik\nRepublička izborna komisija (RIK) saopštila je večeras konačne rezultate izbora za predsednika Republike Srbije, prema kojima je kandidat Aleksandar Vučić pobedio sa 55,08 odsto glasova.\nVođa Dveri Boško Obradović izjavio je da vladajuća koalicija nema većinu u RIK-u, te da će se na glasanju RIK-a o proglašenju konačnih rezultata predsedničkih izbora videti ko je opozicija.\nPopravni: Sutra ponavljanje izbora na osam biračkih mesta\nIzbori za predsednika Srbije biće sutra ponovljeni na osam biračkih mesta, po jednom u Kraljevu, Pančevu, Vršcu, Vrbasu, Topoli, Zrenjaninu, Bačkoj Palanci i beogradskoj opštini Zvezdara.\nBrnabićeva: U birački spisak nije upisano 800.000 građana više\nMinistarka državne uprave i lokalne samouprave Ana Brnabić je izjavila da nije tačna informacija koja se pojavila u medijima da je u birački spisak upisano oko 800.000 građana više i da je postojeći spisak do sada najbolje ažuriran.\nU Beogradu, Novom Sadu i Nišu večeras su održani protesti, uglavnom mladih ljudi, nezadovoljnih izbornim rezultatom. Protesti se nastavljaju i sutra.\nLihačov: Susret s Putinom Vučiću doneo pobedu u prvom krugu\nSusret lidera naprednjaka i premijera Srbije Aleksandra Vučića sa predsednikom Rusije Vladimirom Putinom bio je jedan od glavnih faktora Vučićeve pobede u prvom krugu, smatra šef posmatračke delegacije Centralnog izbornog komiteta Rusije Vasilij Lihačov.\nPobeda dala Vučiću mandat za proširenje saradnje sa Rusijom\nRezultat izbora dao je Aleksandru Vučiću mandat za nastavak politike koju je i dosad vodio, pa i kad je reč o saradnji sa Rusijom, kaže za Sputnjik ruski ambasador Aleksandar Čepurin.\nŠef austrijske diplomatije Sebastijan Kurc prvi je strani zvaničnik koji je čestitao Aleksandru Vučiću pobedu na predsedničkim izborima.


AUTORSKI TEKST NELE KUBUROVIĆ: Tribunal srušio svoj statut | Novosti.rs\nNela Kuburović, nekadašnja ministarka pravde\nMeđu pravnosnažno okončanim postupcima, skoro 80 odsto je osuđenih Srba, Hrvata tek 19 odsto, Bošnjaka šest i Albanaca svega dva odsto. To znači da su haške sudije abolirale zločine nad srpskim stanovništvom i da maltene nema odgovornih za ubistva, mučenja i progon Srba, a znamo da je po završetku sukoba u Srbiji bilo 330.000 srpskih izbeglica iz Hrvatske, 266.000 iz BiH i 287.000 interno raseljenih sa KiM, posle bombardovanja SR Jugoslavije 1999. godine.\nNa prste možete da izbrojite one koji su odgovarali za stotine hiljada prognanih i ubijenih Srba, dok su se samo Srbima dosuđivale doživotne kazne zatvora. I dok se Gotovina i Markač slobodno šetaju bez i trunke osećaja krivice, a Milanović vraća vojne počasti Glavašu, ili dok se Orić i Haradinaj u lice smeju porodicama srpskih žrtava, Mladić ostaje u zatvoru do kraja života noseći sam krst ratnih vihora devedesetih.\nPresuda Mladiću, kao i svim Srbima koji su osuđeni na doživotnu kaznu zatvora, sa pravnog gledišta veoma je upitna. Postavlja se pitanje nepoštovanja odredbe samog Statuta Tribunala koji u delu koji se odnosi na krivične sankcije predviđa da je pretresno veće prilikom izricanja kazne ograničeno na kaznu zatvora, a da će se "prilikom određivanja kazne zatvora imati u vidu opšta praksa izricanja zatvorskih kazni u sudovima bivše Jugoslavije".\nU tom periodu je u Srbiji za najteže zločine bila predviđena kazna do 40 godina zatvora; kazna doživotnog zatvora nije bila predviđena u krivičnopravnom sistemu ni Srbije ni cele bivše Jugoslavije. Uprkos tome, pred Tribunalom i Mehanizmom izrečene su kazne doživotnog zatvora za državljane Srbije (Stanislav Galić, LJubiša Beara, Vujadin Popović, Zdravko Tolimir, a sada i Ratko Mladić). Iz ovoga se može izvesti i zaključak da je Tribunal navedene odluke donosio suprotno svom Statutu.\nOdluke koje je Tribunal doneo mimo pravila iz svog osnivačkog akta rezultirale su dalekosežnim posledicama, odnosno dugogodišnjim kaznama koje su izrečene, u slučajevima gde ne postoji mogućnost pravnog leka, niti bilo kakvo uputstvo u vezi sa tim.\nAli to nije jedino zbog čega će ovi sudovi biti pamćeni po "selektivnoj pravdi". Iako je naša vlada konstantno davala garancije za Mladića, kako bi mu se u Srbiji obezbedilo adekvatno lečenje koje nije imao u Hagu, sud je to ignorisao. Pored ukazivanja da u pojedinim slučajevima postoje neadekvatna medicinska nega i opravdana zabrinutost za zdravstveno stanje nekih optuženih ili osoba na izdržavanju kazne, sud je odbio zahteve za puštanje na lečenje ili angažovanje neutralnih medicinskih stručnjaka.\nViše puta sam se i pismeno i usmeno obraćala i Meronu i posle Ađijusu, ukazujući na loš tretman kako Mladića, tako i drugih naših građana koji su već služili zatvorske kazne u najudaljenijim tačkama Evrope. Nismo naišli na sagovornika, iako je Srbija duže od jedne decenije tražila da srpski osuđenici služe kaznu zatvora u Srbiji, nudeći sve potrebne garancije.\nKoliko je sve upereno protiv Srbije i srpskog naroda govori i to da kada su pojedini naši osuđenici stekli pravo na uslovni otpust, dotadašnja praksa suda se iznenada promenila i njihovi zahtevi su ili odbijeni ili o njima nije odlučivano. Usledile su inicijative koje su dovele do izmene Pravilnika o postupku i dokazima Mehanizma, te lica koja su stekla mogućnost uslovnog otpusta, na ovaj način se "dodatno kažnjavaju" proceduralnim preprekama i dugim čekanjem na odgovor. Kako se bliži kraj mandata Mehanizma, za državljane Republike Srbije, osuđene pred Tribunalom, ponovo ne važe isti uslovi kako je to primenjivano na druge.\nNela Kuburović Haški tribunal presuda Ratku Mladiću Ratko Mladić presuda


Tivatski aerodrom neće ustupiti dio vlasništva kao odštetu za opremu s Ćilipa - Index.hr\nTivatski aerodrom neće ustupiti dio vlasništva kao odštetu za opremu s Ćilipa\nNOVOOSNOVANA tvrtka "Crnogorski aerodromi" nije spremna ustupiti dio vlasništva zračne luke u Tivtu kao protuvrijednost za opremu ukradenu s Ćilipa, što su nedavno tražili čelnici Konavala, izjavio je direktor tvrtke Milovan Đuričković.\nĐuričković priznaje da se u zračnoj luci u Tivtu nalazi dio opreme s Ćilipa koju su donijeli pripadnici bivše JNA tijekom 1992. godine, te da je ona uskladištena, dok je samo manji dio u funkciji.\n"Za taj vandalski čin mi u ovoj kompaniji ne snosimo nikakvu krivnju i za to ne trebamo ispaštati. Točno se znaju krivci i oni moraju nadoknaditi štetu našim kolegama u Dubrovniku, na način kako se dogovore vlade dviju država", kazao je Đuričković.\nDirektor "Crnogorskih aerodroma" ističe kako je ta mlada kompanija prošle godine od beogradskog JAT-a za pet milijuna eura kupila zračne luke u Podgorici i Tivtu te da je samo manji dio plijena s Ćilipa kod njih. On je rekao da su spremni vratiti tu opremu u stanju u kojem je sada.\n"Imamo jako dobru suradnju s kolegama iz Dubrovnika, upućeni smo jedni na druge, često smo u kontaktu i neke profesionalne probleme zajednički uspješno rješavamo", kazao je Đuričković ponavljajući kako račune za štetu počinjenu u ratu treba ispostavljati nekom drugom.


Kurtagić: Pred nama je mnogo posla - SportSport.ba\nSeminar za rukometne trenere mlađih selekcija\nKurtagić: Pred nama je mnogo posla\nFoto/Video: A. Balić 30.01.2011., 13:13 Powered by:\nPovodom prvog seminara za rukometne trenere koji rade sa omladinskim selekcijama danas je na Mojmilu održana press konferencija.\nNa press konferenciji okupljenim novinarima obratili su se predsjednik Rukometnog saveza BiH, Mirsad Sirćo, predavač na seminaru Esad Kurtagić, te čelni ljudi sarajevske Bosne Muhamed Pilav i Edin Čajo.\n"Cilj Rukometnog saveza je da ova edukacija ima kontinuitet. Planirano je da tokom ove godine organiziramo devet seminara, a naredni će biti u Banja Luci 20. februara. Na kraju će svi polaznici imati ispit i oni koji polože dobiće licencu za rad sa omladinskim selekcijama", rekao je predsjednik RS BiH Mirsad Sirćo.\n"Prije svega želim se zahvaliti RS BiH što mi je ukazao povjerenje da budem vođa ovog projekta. Mislim da mogu mnogo pomoći mladim trenerima. Imam dovoljno iskustva i učinit ću sve da svoje znanje prenesem na ove mlade trenere. Knjiga koju sam objavio biće nam vodilja za ovu edukaciju. Prije početka projekta bio sam pesimista, no kada sam vidio koliko se trenera prijavilo promijenio sam mišljenje", istakao je vođa ovaog projekta Esad Kurtagić.\nNa press konferenciji prisustvovali su i predsjednik RK Bosna BH Gasa, Muhamed Pilav, te Edin Čajo vođa projekta "Volim rukomet", koji organizira aktuelni prvak naše države.\n"Našem klubu predstoje dvije jako bitne utakmice u Ligi prvaka, no vjerujte mi da nam je u ovom trenuku mnogo bitniji rad sa mladim. Planirano je da projektom "Volim rukomet" u Sarajevu okupimo barem 1.000 mladih rukometaša, dok očekujemo da u narednom periodu ovaj projekt proširimo i van našeg glavnog grada", istakao je Pilav, dok je Čajo dodao:\n"Prezentiraćemo naš projekt i EHF-u i nadamo se da ćemo od čelnih ljudi evropskog rukometa dobiti podršku."


NovaEnergija.net » U 2016. sa šest novih elektronskih poreskih prijava U 2016. sa šest novih elektronskih poreskih prijava – NovaEnergija.net\nU 2016. sa šest novih elektronskih poreskih prijava\nDragana Marković, direktorka Poreske uprave, izjavila je da će početkom naredne godine stupiti na snagu čak šest novih elektronskih poreskih prijava.\nTo su porez na premije neživotnih osiguranja, doprinosi za osnivače, odnosno članove privrednih društava, samooporezivanje fizičkih lica, ispunjavanje obaveze zapošljavanja lica sa invaliditetom, za porez na dobit po odbitku i dobit po odbitku koji ostvaruju nerezidentna lica.\nDo sada je u Poresku upravu stizalo oko 15.000 elektronskih prijava dnevno, a u narednom periodu se očekuje da čak 95% javnih prihoda za čiju naplatu je zadužena upravo Poreska uprava, biće ostvareno na osnovu elektronskih prijava.\nU 2016. godini, kako je direktorka ove ustanove dodala, biće uvedena i nova aplikativna rešenja za poreske prijave preduzetnika koji vode poslovne knjige, kao i za administraciju poreskih prijava za nasleđe ili poklon.\nU 2016. sa šest novih elektronskih poreskih prijava was last modified: December 28th, 2015 by Nevena Jovanović\nDa li je ovo budućnost? Praznična čestitka zabrinula mnoge\nKo je dobio sredstava u oblasti razvoja...


Jutros slab mraz, u Kikindi i do -4°C | VojvodinaMeteo\nJutros slab mraz, u Kikindi i do -4°C\n17. novembra 2018, 10:04\nJutros je u većem delu Vojvodine, ali i ostatka Srbije, zabeležen slab do umeren jutarnji mraz. To je i prvo jutro ove jeseni, tokom kojeg se temperatura spustila ispod 0°C u većem delu Srbije, dok je do petka bilo reči samo o pojedinačnim lokacijama.\nMinimalne temperature u Srbiji – 17. novembar 2018 (Izvor: Ogimet)\nKao što se može zapaziti na spisku iznad očekivano je bilo najhladnije u višim predelima, na Kopaoniku i u Sjenici, dok od nižih predela iz Vojvodine prednjači Kikinda sa jutrošnjih -4.4°C. Treba istaći i da si minimalne temperature na ovom spisku u Banatskom Karlovcu i u Vršcu zapravo od juče u 7 časova, dok su nakon otresanja minimalnih termometara jutrošnji minimumi u ova dva grada ipak bili u blagom plusu.\nJutarnjeg mraza će samo ponegde biti još u nedelju i ponedeljak, dok će uz blagi porast temperatura, i oblačno vreme sa povremenim padavinama od utorka pojava jutarnjih minusa ponovo izostati.


„ Prevencija vršnjačkog nasilja među djecom i omladinom“ – Visoko.ba\n„ Prevencija vršnjačkog nasilja među djecom i omladinom“\n31. Marta 2017. 18. Aprila 2019. Sajo\tVisoko\nUprava policije Zeničko-dobojskog kantona u saradnji sa Općinom Visoko, a na inicijativu zastupnice u Parlamentu ZDK, Meldine Ugarak, danas je u okviru svojih aktivnosti vezano za prevenciju maloljetničke delikvencije održala okrugli sto u velikoj sali Općine Visoko. Tema okruglog stola bila je „Prevencija vršnjačkog nasilja među djecom i omladinom“.\nDanašnja diskusija ima za cilj podići svijest o ovom društvenom problemu sa kojim se suočavaju sve općine i škole na području Bosne i Hercegovine i šire, te kroz izlaganja, razgovor i inicijative pronaći rješenja. Ovom skupu prisustvovali su predstavnici MUP-a ZDK, predstavnici Policijske uprave Visoko, direktori i pedagozi osnovnih i srednjih škola, predstavnici udruženja, te stručno lice (psiholog) za rad sa delikventima i mladim koji su žrtve maloljetničkog nasilja i gost predavač, profesor sa Fakulteta za kriminalistiku, kriminologiju i sigurnosne studije, gdje je svako iz ugla profesije iznio viđenje ovog problema i ponudio moguća rješena. Prema riječima komesara Uprave policije MUP-a ZDK, Semira Šut, današnja aktivnost je početak koji će sigurno dati bolje rezultate na polju koordinacije među institucijama, uz jaku podršku i saradnju Policijske uprave.\nMinistar unutrašnjih poslova Nikola Arsenić smatra da obrazovno-odgojni proces počinje od porodice, preko vrtića pa do školstva. „Sudeći prema današnjem izlaganju direktora i pedagoga, možemo zaključiti da oni rade svoj posao odgovorno i profesionalno, međutim smatram da je Ministarstvo obrazovanja zakazalo, imajući u vidu da škola koja broji preko hiljadu učenika ima samo jednog pedagoga. Stoga, smatram da bi se trebao povećati broj pedagoga, ali i drugih stručnih lica kao što su psiholozi, kako bi se sve to podiglo na veći nivo“, istakao je ministar Arsenić.\nOkrugli sto je završen sa zaključkom da se na ovoj inicijativi treba nastaviti raditi kako bi se smanjio broj maloljetničke delikvencije koja je veoma često zanemarena i neprepoznatljiva sve do kobnih posljedica.\n← ZDK: Konkurs za dodjelu stipendija …\nZavršena 6. sjednica OV Visoko: “Ljetne bašte” povučene s dnevnog reda →\nMMF: BiH ide u recesiju, ekonomija pada 5 posto\n“Bijeli hljeb”: Amra Babić će iz budžeta dobiti skoro 69.000 KM u narednih 12 mjeseci


Fillimi Procesi i Rekrutimit\n15.10.2015 | 04:27\nBanka Ekonomike pruža jednake mogućnosti zapošljavanja za sve zainteresovane ljude koji su motivisani za uspešan rad i u sopstvenoj inicijativi. Banka Ekonomike podstiče sve zainteresovane da se prijave i postanu deo vizije Banka Ekonomike.\nBanka Ekonomike ulaže u trenutnim radnicima u pogledu njihove promocije i orijentisanja u karijeri, pružajući im izazovno i kreativno radno okruženje. To daje radnicima poverenje i stimuliše ih da preuzmu nove zadatke i odgovornosti.\nBanka Ekonomike posluje on-line sistemom zapošljavanja, koji omogućuje da se direktno prijavite za slobodna radna mesta na osnovu znanja, iskustva i potrebnih veština za oglašeno radno mesto.\nSve aplikacije će se primiti samo preko on-line sistema.\nStoga, molimo vas da prilikom apliciranja koristite ovaj sistem, pošto banka neće prihvatiti aplikacije koje se dostavljaju na drugi način u fizičkoj kopiji.\nAko želite da se prijavite za objavljene pozicije, posetite link sa leve strane